Rekonstrukcija ceste Nevesinje-Mostar | Hercegovina.Info\nRekonstrukcija ceste Nevesinje-Mostar\nDirektor Javnog poduzeća 'Putevi Republike Srpske' Nenad Nešić rekao je da će narednih dana početi radovi na dionici ceste Trebinje-Ljubinje, na proljeće rekonstrukcija magistralne ceste Nevesinje-Mostar, te Nevesinje-Gacko i najavio druga ulaganja u cestovnu infrastrukturu u Hercegovini.\nNešić je u četvrtak sa načelnikom općine Nevesinje Milenkom Avdalovićem u toj lokalnoj zajednici otvorio rekonstruiranu Ulicu Miloša Obilića, koja je ujedno i magistralna cesta prema Mostaru.\nOn je izjavio da je rehabilitacijom Ulice Miloša Obilića u potpunosti rekonstruirana cestovna infrastruktura u urbanom dijelu Nevesinja.\n"Dužina ulice je 570 metara, a vrijednost radova 630.000 KM. U prethodnu ulicu, takozvanu spojnu cestu, uložili smo 540.000 KM. Plan je da i dalje nastavimo ulaganja u Nevesinje, te da u idućoj godini uradimo jednu kružnu raskrsnicu, a možda i dvije - u zavisnosti od sredstava", rekao je Nešić.\nNešić je najavio da će na proljeće početi rekonstrukcija magistralne ceste prema Mostaru, od entitetske granice ka Nevesinju, u dužini od 12 kilometara.\n"Mi smo na osnovu odluke Vlade Republike Srpske krenuli u unaprjeđenje cestovne infrastrukture u Berkovićima u dužini od 2,6 kilometara, vrijednosti 200.000 KM. Radimo i obilaznicu u Trebinju, a ovih dana počinjemo sa rehabilitacijom ceste Trebinje-Ljubinje. Ako vremenski uvjeti dozvole, u narednih nekoliko dana počet ćemo sa radovima, a rok za završetak je tri godine, ali ćemo se truditi da završimo u idućoj godini", naglasio je Nešić.\nAvdalović je rekao da je zadovoljan investicijama u cestovnu infrastrukturu na području Nevesinja jer je ove godine izgrađena cesta koji spaja dvije regionalne ceste prema Gacku i Berkovićima, a završena je i ulica Miloša Obilića, koja je bila veoma zahtjevna.\n"Razgovarali smo i o rehabilitaciji ceste za Mostar i mislim da smo blizu rješenja, te da će radovi početi na proljeće, dok ćemo tijekom zime odlučiti kako riješiti prijevoj Grebak. Nešić nas je izvijestio i da će početi rekonstrukcija magistralne ceste prema Gacku", istaknuo je Avdalović, prenosi Srna.\nOn je naveo da je razgovarano i o izgradnji kružnog toka kod sportske dvorane i u naselju Gvozd, a općina će uraditi projektnu dokumentaciju za ova dva projekta.\nAvdalović i Nešić izrazili su zadovoljstvo kvalitetom izvedenih radova, a izvođač je poduzeće 'Nevesinje putevi'.\ncesta Mostar - Nevesinje


EP U20 - Musićeva mirna ruka za drugi trijumf Srbije - Sportske.net\nPoenima koje je u završnici meča Novak Musić postigao sa linije penala mlada reprezentacija Srbije stigla je do drugog trijumfa na EuroBasketu u Nemačkoj.\nMlada košarkaška reprezentacija Srbije savladala je u nedelju uveče selekciju Italije rezultatom 79:78 (22:18, 15:22, 22:18, 20:20) u okviru drugog kola Grupe D na EuroBasketu u Nemačkoj.\n"Orlići" su do pobede stigli zahvaljujući mirnoj ruci Novaka Musića koji je u samoj završnici pogodio oba slobodna bacanja, a zatim je i odbrana odradila svoj deo posla i sprečila Alesandra Levera da poentira.\nSelekciju koju sa klupe vodi Vladimir Jovanović do nove pobede na turniru vodio je Miloš Glišić sa 16 poena i 5 skokova, a dvocifreni su bili još Aleksandar Aranitović (13 pts, 4 sk, 4 as) i Aleksa Radanov (11 pts, 5 sk, 3 as).\nU poraženom timu fenomenalna partija Davidea Moretija koji je ubacio 29 poena (5/10 za dva, 4/6 za tri). Pratio ga je Alesandro Lever sa 16 poena i 7 skokova.\nSrbija se nakon pobeda nad Islandom (107:60) i Italijom (79:78) nalazi na prvom mestu Grupe D, a u poslednjem kolu odmeriće snage sa Švedskom.\nKako u eliminacionu fazu prolaze sve reprezentacije koje učestvuju na turniru, Srbija bi kao prva u Grupi D trebalo da se sastane sa poslednjeplasiranim iz Grupe C, a o je u ovom trenutku selekcija Rumunije.


Dogovorena saradnja zemalja EU u nizu novih vojnih projekata | EurActiv Serbia\nDogovorena saradnja zemalja EU u nizu novih vojnih projekata\nMinistri spoljnih poslova i odbrane Evropske unije postigli su dogovor o 17 novih projekata iz oblasti vojske i vojne industrije u okviru sporazuma o Stalnoj strukturisanoj saradnji (PESCO), uključujući i razvoj novih sistema oružja i osnivanje škole za obuku tajnih agenata. Vojni projekti pod okriljem sporazuma PESCO, integracije pokrenute u decembru 2017. godine u kojoj učestvuju oružane snage 25 zemalja EU, odnose se na obuku i razvoj kapaciteta, operativnu spremnost na kopnu, moru i u vazduhu, i kibernetičku odbranu.\nZajedničku obaveštajnu školu, o kojoj je 25 ministara postiglo dogovor 19. novembra u Briselu, vodiće Grčka, nalaziće se na Kipru, a njena svrha će biti obuka obaveštajnih kadrova iz cele EU u saradnji sa nacionalnim obaveštajnim agencijama i NATO.\nVeć se, međutim, mogu čuti primedbe da će tu obaveštajnu ustanovu voditi dve zemlje EU koje su u najprijateljskijim odnosima sa Rusijom.\nPrema spisku novih projekata, Nemačka će se angažovati na razvoju nove generacije bespilotnih letelica za posmatranje na kopnu i moru, a zajedno sa Francuskom i Španijom radiće i na unapređenju karakteristika evropskog ofanzivnog helikoptera Tigar mk 3.\nMeđu ostalim projektima su i evropsko borbeno oklopno vozilo, timovi za kibernetičku odbranu i letelica za više atmosferske slojeve koja bi služila za prikupljanje obaveštajnih podataka i izviđanje.\nPESCO je pokrenut 2017. godine sa ciljem da približi EU planiranoj zajedničkoj odbrambenoj uniji i učini je u odbrambenom smislu fleksibilnijom, ali i manje zavisnom od SAD. U projekte PESCO nisu se uključile Danska, Malta i Velika Britanija. Prvi sastanak ministara u formatu PESCO održan je 6. marta 2018. godine, kada je usvojeno i 17 prvih projekata, od sada ukupno 34 u kojima će po želji sarađivati članice EU.\nDanska tradicionalno ne učestvuje u zajedničkoj bezbednosnoj i odbrambenoj politici EU, dok je Malta sama odbila da ispuni kriterijume za učešće, koji previđaju konstantno povećanje odbrambenog budžeta.\nBritanija nije deo inicijative zbog Bregzita, iako je nagovestila da je zainteresovana da i posle izlaska iz EU ostane deo nekih njenih vojnih inicijativa. Prema navodima evropskih diplomata, planove Britanije da se brzo uključi u novi odbrambeni pakt EU omeli su politički potresi u Londonu.\nOčekivalo se da Evropska unija do kraja godine objavi i uslove za učešće zemalja koje nisu članice Unije u projektima PESCO. I odluka o budućem učešću Velike Britanije, kao treće zemlje, bila je prvobitno planirana za decembar, ali će, prema rečima diplomata, najverovatnije sačekati 2019. godinu.\nI Vašington vrši pritisak na EU da se američkim kompanijama da šansa da učestvuju u novim projektima PESCO.\nNa pitanje da li PESCO predstavlja početak zajedničke evropske armije, o čemu su nedavno razgovarali nemačka kancelarka Angela Merkel i francuski predsednik Emanuel Makron, nekoliko evropskih diplomata dalo je skeptičan odgovor.\nIstočnoevropske članice EU, predvođene Poljskom, insistiraju da PESCO treba da bude dopuna NATO, a ne da duplira njegove funkcije ili da ga zameni. Poljski ministar odbrane Mariuš Blaščak rekao je da je njegova zemlja odlučila da se pridruži PESCO, ali da u tom projektu ne bi trebalo da učestvuju zemlje koje nisu deo EU.\n"Mislim u prvom redu na SAD, Norvešku, ali i na Veliku Britaniju nakon izlaska iz EU", rekao je poljski ministar.\nHolandski premijer Mark Rute nedavno je rekao da bi za njegovu zemlju bio preveliki korak da uđe u oružane snage EU. "Ideja evropske armije je za Holandiju jako preterana. NATO jeste i ostaje kamen temeljac naše odbrane", rekao je Rute.\nMeđutim, i pored takvih dvoumljenja, ministri odbrane EU odlučili su 19. novembra ne samo da odobre 17 novih projekata PESCO, već i da prošire kapacitete komandnog centra za združene operacije, koji će ubuduće biti kadrovski ojačan i nadležan i za ekstenzivnije misije, poput tekuće operacije suzbijanja krujumčarenja migranata na Mediteranu.\nČlanice EU usvojile su i zaključke o jačanju civilne komponente evropske zajedničke bezbednosne i odbrambene politike (CSDP), što treba da osnaži i sposobnost EU da razmešta civilne misije za upravljanje krizama.\nCilj tih misija biće da podrže policiju, vladavinu prava i civilnu upravu u opasnim i borbenim situacijama.\nPrema rečima nemačkog ministra spoljnih poslova Hajka Masa, Berlin želi da osigura da civilna prevencija kriza postane "pođednako važan" deo zajedničke bezbednosne i odbrambene politike kao i PESCO.\nNemačka je zato i prihvatila da u Berlinu osnuje centar za obuku civilnih eksperata za misije za krina područja, a taj grad trebalo bi i da postane sedište "Evropskog centra za prevenciju kriza", rekao je Mas novinarima u Briselu.\nNemačka kancelarka Angela Merkel prošle sedmice je u Strazburu neuvijenije nego ikada iznela ideju izrade zajedničke evropske odbrambene strategije i stvaranja "istinske evropske armije". Pre nje, i francuski predsednik Makron oceni je da Evopa mora biti autonomna u oblasti odbrane i sposobna da se brani.\nJedan pokušaj stvaranja evropske armije kroz Evropsku odbrambenu zajednicu propao je 1954. godine i od tada se tema jedinstvene odbrambene politike EU više nije našla na dnevnom redu. Glavni argument onih koji su to sprečavali bilo je da to samo značilo dupliranje nadležnosti NATO.\nSa Bregzitom, oštrim primedbama koje je američki predsednik Donald Tramp uputio Evropljanima da ne izdvajaju dovoljno za vojsku, i u promenjenim geopolitičkim okolnostima, ta ideja je ponovo oživela.\nIpak, nemačka ministarka odbrane Ursula van der Lajen je, u nastojanju da pojasni nemačku ideju zajedničkog evropskog odbrambenog pristupa, u autorskom tekstu u Frankfurter algemajne cajtung (FAZ) pokušala da se ogradi od jednostranog viđenja ideje evropske vojske i da naglasi da cilj nije slabljenje vojnog primata NATO u evropskoj kolektivnoj bezbednosti.\n"Put kojim smo krenuli vodi, korak po korak, ka 'armiji Evopljana'. To znači oružanim snagama koje ostaju u nacionalnoj nadležnosti, ali koje su tesno povezane, uniformno opremljene i trenirane i spremne za združene operacije", napisala je nemačka ministarka.


Na osnovu člana 14. stav 1. tačka 1) Zakona o budzetskom sistemu („Službeni glasnik RS”, br. 9/02, 87/02, 61/05 – dr. zakon, 66/05, 101/05 – dr. zakon, 62/06 – dr. zakon i 85/06),\nRepublika Srbija je u 2006. godini ostvarila značajne pozitivne rezultate u pogledu privrednog rasta, smanjivanja inflacije, rasta izvoza, poboljšanja efikasnosti privrede, rasta finansijskog sektora, priliva stranih direktnih investicija i rasta deviznih rezervi, uz visok spoljnotrgovinski deficit, održanje nezaposlenosti na visokom nivou, visoku apresijaciju dinara, rast javne potrošnje i rast zarada iznad rasta produktivnosti.\nMakroekonomska kretanja u 2006. godini obeležena su realnim rastom bruto domaćeg proizvoda (BDP) od 5,7% i redukcijom inflacije na 6,6%. Pored toga, postignut je značajan rast izvoza izraženog u evrima od 41,4% i rast deviznih rezervi NBS, koje su krajem 2006. godine iznosile 9 mlrd evra. Trend rasta privredne aktivnosti nastavljen je u 2007. godini. Procenjuje se da će realni rast BDP u 2007. godini iznositi oko 7%, uz rast cena na malo od 8,5%.\nUzimajući u obzir makroekonomsku stabilnost i proces strukturnog prilagođavanja za period od 2008. do 2010. godine projektovan je realni rast BDP po prosečnoj stopi od 6,3%, sa tendencijom ubrzavanja koja bi trebalo da prati proces restrukturiranja i tranzicije privrede. Ostvarivanju projektovane stope rasta BDP najviše će doprineti rast izvoza robe i usluga od 24,1%, prosečno godišnje i rast investicija od 16,1%, prosečno godišnje. Rast domaćih i stranih investicija neophodan je za modernizaciju privrede, posebno infrastrukture i za podizanje nivoa izvoza kao ključne komponente privrednog rasta. Na osnovu rasta BDP i investicija u naredne tri godine očekuje se rast zaposlenosti i standarda građana.\nProjekcijom je predviđeno smanjivanje inflacije u narednom periodu, tako da se inflacija svede na procenjenih 4% u 2010. godini. Tokom 2007. godine došlo je do ubrzanja ukupne inflacije (8,5%) u odnosu na 2006. godinu (6,6%), uz usporavanje bazne inflacije (4-4,5%) u odnosu na 2006. godinu (5,9%) i rast nebazne inflacije (12,6%) u odnosu na 2006. godinu (7,4%). Glavni generatori ubrzanja nebazne inflacije u 2007. godini bili su administrativno otklanjanje dispariteta cena, rast cena derivata nafte zbog rasta cene sirove nafte, rast cena poljoprivrednih i industrijskih prehrambenih proizvoda u avgustu i septembru zbog suše i postojanje nekonkurentnih struktura u privredi Srbije.\nOsnovne pretpostavke makroekonomskog okvira za rast i stabilnost privrede Srbije u naredne tri godine jesu:\nVođenje čvrste fiskalne i monetarne politike, što treba da stvori osnovu za makroekonomsku stabilnost;\nUbrzanje strukturnih reformi, posebno završetak privatizacije preostalih društvenih preduzeća i ubrzano restrukturiranje i privatizacija državnih preduzeća;\nJačanje privatnog sektora koji će kreirati nove investicije, izvoz i nova radna mesta, te tako zaposliti radnike koji u procesu tranzicije ostaju bez posla, a posebno mlade koji završavaju obrazovni proces;\nUnapređenje poslovne klime i stvaranje konkurentskog ambijenta kao preduslova za nove investicije i promenu proizvodne strukture.\nIspunjenje planiranih aktivnosti rezultiraće u dominantnom učešću privatnog sektora u privredi nakon privatizacije postojećih i osnivanja novih preduzeća, potom u uspostavljanju celovitog pravnog okvira za funkcionisanje tržišne privrede i to najviše kroz donošenje i primenu sistemskih zakona harmonizovanih sa regulativom EU i sa principima STO, a na osnovu svega toga ispoljiće se i u aktivnoj ulozi Vlade u vođenju ekonomske politike i poboljšanju poslovnog ambijenta i kredibiliteta zemlje.\nMeđutim, u drugoj polovini 2006. godine, značajno je povećana javna potrošnja, čime je napravljeno odstupanje od čvrste fiskalne politike koja je realizovana od sredine 2004. godine. Osim toga, u drugoj polovini 2006. godine potpisani su protokoli i ugovori i doneti su zakoni na osnovu kojih je značajno povećan nivo javne potrošnje u 2007. godini, iako prihodi nisu u istoj meri povećani. Procenjuje se da će, prvenstveno usled navedenih mera, učešće konsolidovanih javnih rashoda u BDP u 2007. godini, u odnosu na prethodnu godinu, biti povećano za 2,4 procentna poena, dok će se neto rezultat (suficit/deficit) pogoršati za oko 2,1 procentnih poena BDP. Rezultat ekspanzivne fiskalne politike, u kombinaciji sa prekomernim rastom zarada i kreditnom ekspanzijom, jeste ubrzan rast domaće tražnje, počev od poslednjeg kvartala 2006. godine. Ekspanzija tražnje je najvećim delom preneta na povećanje spoljnotrgovinskog deficita, čak mnogo više nego što je inicijalno planirano, a u manjoj meri je „povukla” domaću privrednu aktivnost. S obzirom na to da je ostvareni nivo spoljnotrgovinskog deficita dugoročno neodrživ, neophodno je preduzeti miks mera za njegovo smanjenje. U tome ključnu ulogu ima fiskalna politika, ali je važan i doprinos politike zarada, monetarne politike i politike kursa.\nSmanjenje spoljnotrgovinskog deficita zahteva smanjenje domaće tražnje putem snažnog fiskalnog prilagođavanja u 2008. godini, kroz smanjenje učešća javnih rashoda u BDP za 1,2 procentna poena. Planirano je da se i u 2009. godini učešće javnih rashoda u BDP smanji za dodatnih 0,8 procentnih poena BDP.\nKljučne mere za smanjenje javne potrošnje u odnosu na BDP jesu: realno nepromenjen nivo plata u državnoj administraciji i javnim službama, tokom cele 2008. godine, na nivou koji će biti dostignut krajem 2007. godine, tj. nakon realizacije ranije potpisanih protokola o povećanju plata; smanjenje subvencija za 5% u odnosu na sredstva predviđena budzetom za 2007. godinu; smanjenje javnih investicija budzeta Republike za više od 10% u odnosu na planirana sredstva u 2007. godini.\nKonsolidovani javni prihodi će u narednom periodu zadržati približno isto učešće u BDP (ukoliko se posmatraju javni prihodi bez prihoda od licence), a u istom periodu doći će do smanjenja učešća javnih rashoda. Rezultat ovakvog kretanja javnih prihoda i javnih rashoda je deficit konsolidovanog bilansa sektora države u 2008. godini, uz blagi suficit u poslednje dve godine srednjoročnog perioda.\nU narednom periodu nastaviće se fiskalne reforme, koje će obuhvatati poboljšanja poreskog sistema, restrukturiranje javne potrošnje, povećanje transparentnosti javnih finansija, jačanje poreske i carinske administracije i dr.\nPlanirani makroekonomski ciljevi, koji se odnose na visoke stope privrednog rasta, rast izvoza i investicija u fiksni kapital, neće biti ostvarivi ukoliko se ne ubrza proces strukturnih reformi. Najbitniji zadaci u domenu strukturnih reformi biće završetak procesa privatizacije društvenih preduzeća, banaka i osiguravajućih društava, nastavak restrukturiranja i početak privatizacije javnih preduzeća, stvaranje povoljnog poslovnog ambijenta za razvoj malih i srednjih preduzeća i privlačenje stranih direktnih investicija, kao i nastavak reforme upravljanja javnim finansijama i reforme državne uprave.\nPrioritet Vlade u narednom srednjoročnom periodu u javnom sektoru biće sprovođenje preostalih neophodnih mera u javnim preduzećima, kako bi se ova preduzeća osposobila za tržišno poslovanje, a potom i za delimičnu ili potpunu privatizaciju.\nNastavkom sprovođenja strukturnih reformi povećaće se pritisci na tržištu rada, što će usloviti da prioritet ekonomske politike Vlade bude podsticanje razvoja i rasta malih i srednjih preduzeća, kako bi se izvršilo amortizovanje negativnih pritisaka koje izaziva proces strukturnih reformi u privredi. Najveći doprinos promeni negativnog trenda na tržištu rada moglo bi dati privlačenje stranih direktnih grinfild investicija, ali da bi se to ostvarilo neophodno je izvršiti dalje poboljšanje investicionog ambijenta, prvenstveno pravnog sistema.\nUpravljanje javnim finansijama se permanentno unapređuje. U narednom periodu akcenat reformi u ovom području biće na jačanju kontrole javnih finansija od strane Državne revizorske institucije, unapređenju sistema srednjoročnog planiranja, smanjivanju rashoda putem reformi penzijskog i drugih sistema socijalnog osiguranja, povećanju efikasnosti naplate poreza i smanjivanju prostora za vršenje poreske evazije. Adekvatnim državnim ulaganjima u infrastrukturu povećaće se konkurentnost Republike Srbije, dati značajan impuls privrednom rastu i omogućiti ostvarivanje utvrđenih strateških ciljeva. Jedan od osnovnih principa na kome će se zasnivati državna ulaganja biće ispravljanje regionalnih dispariteta u pogledu stepena privredne razvijenosti.\nReforma javne uprave za cilj će imati stvaranje efikasne administracije, pri čemu će se reforma zasnivati na principima decentralizacije, depolitizacije, profesionalizacije i racionalizacije.\nAdekvatnim koordinisanjem politika, koje se zasnivaju na usvojenim strategijama, omogućiće se ostvarivanje utvrđenih ciljeva i stvaranje uslova za dalji napredak Srbije. Jedna od bitnih karakteristika strukturnih reformi u narednom periodu mora biti brzina njihovog sprovođenja, kako bi se što pre ispravile neravnoteže u privredi i društvu i stvorili neophodni uslovi za ostvarivanje održivog i relativno visokog privrednog rasta i razvoja u narednom srednjoročnom periodu. Izvesno je da troškovi sprovođenja strukturnih reformi u mnogim sektorima u kratkom periodu mogu biti visoki, ali koristi koje će se ostvariti njihovim sprovođenjem treba da doprinesu daljem rastu i razvoju privrede Srbije i društva u celini.


Robenu je prethodna saradnja isticala na kraju ove sezone, ali je odlučio da dres bavarskog giganta nosi bar do svoje 34. godine i čini sa Francuzem sjajan tandem - popularni "Roberi".\n"Srećan sam što sam potpisao novu saradnju sa Bajernom. Minhen je za porodicu i mene druga kuća, a Bajern najbolji klub na svetu. Želim da osvojim što je više moguće titula", rekao je Roben za klupski sajt.\nRoben je u Bajern došao iz madridskog Reala 2009. godine i ukupno osvojio 15 trofeja, uključujući pet titula u Bundesligi i Ligu šampiona.\nUpravo je sjajni krilni napadač bio najzaslužniji za poslednju Bajernovu titulu prvaka Evrope, kada je 2013. godine u finalu protiv Borusije iz Dortmunda postigao gol za 2:1 u samom finišu.\nTokom karijere igrao je za Groningen, PSV iz Ajdhovena i Čelsi.\nSLIKA KOJA JE SRUŠILA INSTAGRAM Zizu, Murinjo i fudbalske priče! /FOTO/\nKakva ekipa se okupila na jednom mestu... Sam krem fudbalskih stručnjaka uhvaćen je u opuštenom ćaskanju.


Donatorsko veče FK Borac: Prikupljeno blizu 300 000 maraka | Banjaluka.net\nDonatorsko veče FK Borac: Prikupljeno blizu 300 000 maraka\nFudbalski klub Borac prikupio je gotovo 300 000 maraka na Donatorskoj večeri koja je sinoć održana na Gradskom stadionu.\nSamo je Vlada Republike Srpske obezbijedila 100 000 maraka, kabinet predsjednika Srpske Milorada Dodika donirao je 50 000 maraka dok je 60 000 maraka dala Elektroprivreda Republike Srpske.\n– Možemo biti zadovoljni i nema sumnje da je Donatorsko veče i ovog puta ispunilo naše očekivanja kao što je to bio slučaj i prošle godine. Želio bih ovom prilikom da se zahvalim svima onima koji su se odazvali na ovu manifestaciju. Naravno to se posebno odnosi na nadležne republičke vlasti koji nas ni ovog puta nisu zaboravili kao i za brojne privrednike – izjavio je Branko Kovačević, predsjednik Fudbalskog kluba Borac.\nRanije je uprava kluba sa Gradskog stadiona putem novih sponzorskih paketa obezbijedila blizu 100 000 konvertibilnih maraka. Istovremeno su najavili kako će u periodu koji dolazi nastojati da dođu do cifre od pola miliona maraka i nije isključeno da će u tome i uspjeti.\n– Dobro smo zasukali rukave sa željom da na svim nivoima spremno dočekamo predstojeće obaveze u Premijer ligi BiH. Iskreno se nadamo da će fudbaleri na terenu potvrditi kavlitet i da će se plasirati u sam vrh ligaške tabele. Oni bi se na taj način zahvalili svima koji su odlučili da finansijski podrže projekat kojeg smo nazvali „Evropski Borac“ – dodao je Kovačević.\nI dok uprava kluba uveliko radi na obezbjeđivanju neophodnih novčanih sredstava na drugoj strani igrači se marljivo pripremaju za nastupajuću sezonu u eliti BiH koja počinje 22. jula.


Grčka zatvara granice za državljane Srbije od sutra ujutro – Ozon Media\nInformaciju iz diplomatskih izvora saznaje Prva TV, a potvrđuje je za N1 ministar Rasim Ljajić. Grčka je donela ovu odluku zbog epidemiološke situacije u Srbiji i velikog broja testiranih ljudi iz Srbije u Grčkoj koji su pozitivni. Kako N1 saznaje, turistima iz Srbije koji se trenutno nalaze u Grčkoj omogućeno je da završe svoje aranžmane.\nDačić: Ne krećite ka Grčkoj\nAmbasadu Srbije u Atini zvanično je obavestio kabinet grčkog premijera Kirjakosa Micotakisa da će Grčka od sutra zatvoriti granice za građane Srbije, osim za neophodna putovanja za koja je potrebna posebna dozvola, izjavio je danas Tanjugu ministar spoljnih poslova Ivica Dačić.\n„Upozoravamo građane da ne kreću na put prema Grčkoj kako bi se izbegla situacija da se veliki broj naših građana zatekne u putu ili na grčkim graničnim prelazima bez mogućnosti da uđu na teritoriju Grčke“, istakao je ministar.\nAutor: Prva TV, N1, Tanjug\nBroj poseta: 65123355


Republikanci hvale, a demokrati kritikuju govor predsjednika Busha\nDok su republikanci u kongresu pohvalili odlučnost predsjedika Busha, opozicioni demokrati su kritizirali govor predsjednika o Iraku, navodeći da je vrijeme za Bushovu administraciju da prema američkom narodu bude iskrena o sigurnosnoj situaciji u toj zemlji.\nVodeći demokrata u Zastupničkom domu, Nancy Pelosi je rekla da presdsjednik Bush mora odrediti novi i konkretan plan za uspjeh u Iraku.\n”Važno je da predsjednik američkom narodu da strategiju za uspjeh, a to jednostavno nismo vidjeli.“\nNancy Pelosi je izjavila da američki narod zaslužuje istinu o pobuni u Iraku, te o tome koliko će se još požrtvovanja tražiti od američkih vojnika. Ona je također kritizirala predsjednika Busha zbog, kako je rekla, iskorištavanja terorističkih napada od 11 septembra 2001, rekavši da nema povezanosti između tih napada i rata u Iraku. Američki kongresmeni navode da Sjedinjene države moraju predati sigurnost iračkim snagama i uključiti i ostale zemlje i diplomaciju.\nDemokratski senator Joseph Biden je rekao da nema načina da se uspješno bori protiv pobune u Iraku bez zatvaranja granice sa Sirijom.\nOn je rekao da treba ostati na istom putu, ali put na kojem smo sada nije put ka uspjehu. Ako želimo uspjeti, on ga mora promijeniti i mora uključiti više ljudi. Sve je to samo početak onoga što trebamo uraditi i uveliko smo zaostali, rekao je senator Biden.\nSenator John Kerry je rekao da moraju postojati rokovi za prenos sigurnosnih ovlaštenja na Iračane, što bi moglo osloboditi Amerikance da se vrate kući.\nOvaj plan mora imati više od samih datuma i brojeva. On mora jasno staviti do znanja iračkoj vladi da je američko strpljenje ograničeno, rekao je senator Kerry.\nU Bijeloj kući, glasnogovonrik Scott McClellan je rekao da demokrate pogrešno interpretiraju veze koje je predsjednik Bush spomenuo sa 11 septembrom, rekavši da je on te napade spomenuo ne da bi promijenio svoje opravdanje za rat, već kako bi objasnio zašto je važno ići u ofanzivu kako bi se suočilo s prijetnjama.\nSpomenimo još da je ključni američki saveznik Australija pohvalila obećanje predsjedika Busha da će ostati angažiran u Iraku, dok su ga britanski anti-ratni parlamentarci optužili za neiskrenost.\nFrancuska je danas saopćila da Iračani trebaju imati jasne preduvjete za pun suverenitet.\nIračani u Bagdadu kažu da očekuju od američkih snaga da ostanu dugo, ali da su podjeljeni oko toga da li američka prisutnost pomaže ili šteti zemlji.


Njiva kao kuća u Beogradu\nDivljaju cene po Vojvodini, hektar ide i do 100.000 evra, a sve oči uprte su u dva sela\nNajskuplji hektar njive u prvoj polovini ove godine prodat je za 100.000 evra u novosadskom prigradskom naselju Kać udaljenom oko 12 kilometara od Novog Sada. Istu cenu prošle godine postigao je i prodavac oranice u selu Gunaroš kod Bačke Topole. Tada je oranicu od jednog hektara, 11 ari i 65 kvadrata, kupilo fizičko lice - Mađar koji živi u Srbiji. Ko je kupio zemljište kod Kaća - da li fizičko ili pravno lice, nije obelodanjeno.\nRačunica pokazuje da su njive po Vojvodini prodavane i duplo skuplje nego u okolini Beograda. Najviša cena oranice u Beogradu bila je 56.800 evra za hektar, dok je u Šumadiji i zapadnoj Srbiji najskuplji hektar prodat za 52.650 evra.\nNajjeftinije zemljište bilo je na jugu zemlje - 2.800 evra i u Šumadiji i Pomoravlju, gde je hektar prosečno koštao oko 3.800 evra.\nPrema izveštaju RGZ-a, oko 90 odsto prodatih njiva površine su od deset ari do tri i po hektara. Što se tiče kupljenih njiva koje imaju više od pet hektara, većina se nalazi na teritoriji Vojvodine.\nMilan Prostran, stručnjak za poljoprivredu, navodi da je očekivano da hektar zemlje bude najskuplji u Vojvodini, kao i da cene rastu.\n"To je ujedno i najkvalitetnije zemljište i ne čudi što su pojedine oranice prodate za veliki novac. Cene poljoprivrednog zemljišta rastu od 2001. godine, tada je hektar koštao oko 200 evra, 2008. godine oko 5.000 evra, a evo vidite kolike su cifre danas", objašnjava Prostran i dodaje:\n"Na tim mestima se grade nekretnine, putevi, poslovni prostori i zato cene rastu. Očekivanja su da će oranice biti sve traženije i skuplje", ocenio je Prostran.\nNajviše poljoprivrednog zemljišta ove godine kupljeno je u Lozoviku, opština Velika Plana – 31 parcela, dok su najmanje kupljene u Liparu, opština Kula sa tri parcele.\nPodsetimo, u martu mesecu ove godine Geodetski zavod izašao je sa rezultatima istraživanja kada je prosečna cena po hektaru iznosila u Severnobačkom okrugu 9.650 evra, Zapadnobačkom 8.250 evra i Sremskom okrugu 8.500 evra.


Vukadinović: Jasna poruka koga Putin podržava – Zvornik Danas\nNaslovna/naslovna/Vukadinović: Jasna poruka koga Putin podržava\nSusretom ruskog predsjednika Vladimira Putina sa rukovodstvom Republike Srpske odaslata je jasna poruka da Rusija i Putin podržavaju Srpsku i njeno aktuelno rukovodstvo, ocijenio je analitičar Đorđe Vukadinović.\nOn kaže da je očigledno da su dvočasovnim susretom ruskog predsjednika sa „šefom jednog balkanskog entiteta“ Moskva i Putin htjeli da stave do znanja na koga računaju i koga podržavaju i u BiH, pa i u izbornoj utakmici.\nVukadinović, koji je urednik beogradskog časopisa „Nova srpska politička misao“, u izjavi Srni ističe da su odmjerene diplomatske, ali jasne poruke i pohvale koje je Putin uputio predsjedniku Srpske Miloradu Dodiku i rukovodstvu Srpske sigurno primijećene i zapažene, ne samo u Sarajevu i Banjalucu, nego i u važnim zapadnim prestonicama.\n„Na taj način su karte podeljenje u smislu ko iza koga stoji i ko koga podržava. Jasno je da takva podrška koju je u Moskvi dobio vrh Republike Srpske automatski znači i nezadovoljstvo tih važnih krugova u Berlinu, Briselu, Vašingtonu, ali verovatno te podrške Putina ne bi ni bilo da se nije znalo da je Zapad nezadovoljan Banjalukom i Dodikom“, navodi Vukadinović.\nVjerovatno će, smatra Vukadinović, podrška političkim protivnicima aktuelnog vrha Srpske sada biti još veća sa tih drugih strana, ali na kraju će riječ imati građani Srpske i BiH, koji će, sabirući i oduzimajući pluseve i minuse, „prelomiti“ u danu za glasanje.\nNavodeći da Putinova podrška ove vrste vrhu i aktuelnoj vlasti u Srpskoj dosta znači, Vukadinović je rekao da bi bilo jako loše da se ta posjeta stavi samo u dnevno-politički kontekst i ko je koga podržao na izborima.\n„Bitno je da je odaslata jasna poruka da Rusija i Vladimir Putin podržavaju Republiku Srpsku“, rekao je Vukadinović, navodeći da Rusija sada iz svojih razloga, zbog ukrajinske krize, otvorenije nego ranije, stavlja do znanja na koga računa i koga podržava ne samo na izborima „u nekom entitetu neke BiH“, nego i na Balkanu, i koga bi voljela da ima za svog saveznika.\nOn je naveo da u jeku ukrajinske krize i svjetskog ekonomskog rata koji je na pomolu, susret Putina sa šefom, ne jedne balkanske državice, nego entiteta jedne balkanske državice, kao i poruke koje su odaslate – pokazuju da taj sastanak ima širi značaj.\n„Ne samo sada u BiH i Republici Srpskoj i ne samo iz predizbornih razloga, smisao tog susreta će biti široko analiziran i razmatran, jer je potpuno jasno da je reč o ne baš svakidašnjem događaju“, rekao je Vukadinović.\nOn ističe da je Banjaluka jasnije od Beograda nedvosmisleno stala iza Moskve u ukrajinskoj krizi i oko Krima i da zauzvrat dobija rusku podršku, a da Beograd pokušava da „lavira i sjedi na dvije stolice“, što nije perspektivno i izaziva određenu sumnju i u Moskvi i u Vašingtonu.\n„Kad je reč o političkom duelu, onda je potpuno jasno na čijoj strani bi trebalo da bude naše srce. Jedino na taj način možete dobiti uzvratnu podršku Moskve i to je ono što Dodik i Banjaluka pokušavaju, uz rizik da se kola slome na njemu. Ali mislim da je to na neki način svakako iskrenije, a možda i isplatljivije“, rekao je Vukadinović.\nOn ističe da zapadni partneri, zbog toga što se Beograd pravi „neutralan i nevješt“, i dalje Srbiju posmatraju i doživljavaju kao „male Ruse“ na Balkanu i isturenu jedinicu Rusije, čak i kada se najviše trudi da ide na Zapad.\n„Onda je možda bolje da budemo ono što jesmo, nego da pokušavamo da se pravimo ono što nismo“, zaključio je Vukadinović.\ndjordje vukadinovic jasna poruka milorad dodik rusija vladimir putin


FK Ferencvaroš - Blic Sport\nINVAZIJA MAĐARA NA ZAGREB Pogledajte navijače koji su stigl na megdan Dinamu /FOTO/\nVeliki broj navijača Ferencvaroša stigao je u Zagreb na megdan Dinamu u trećem kolu kvalifikacija za Ligu šampiona (1:1).\nNovi fudbaler Partizana Dejan Georgijević izjavio je u sredu da je veoma srećan što se vratio kući, priznao da je imao i drugih ponuda, ali da je njegova želja bila samo da obuče crno-beli dres.\nPARTIZAN DOVEO DRUGOG NOVAJLIJU Crno-beli angažovali novog napadača, i to iz mađarske lige\nPartizan je doveo i drugo pojačanje u zimskom prelaznom roku, pošto će dres kluba iz Humske zadužiti i napadač Ferencvaroša Dejan Geogijević, koji u redove crno-belih stiže na pozajmicu.\nVIDEOTON PRED KRUNISANJEM Nikolić na korak od titule u Mađarskoj\nFudbaleri Videotona, koji sa klupe vodi naš trener Marko Nikolić, nalaze se blizu osvajanja titule u mađarskom prvenstvu, pošto tri kola pre kraja imaju bod više od Ferencvaroša.\nTRAŽI GA NEMAČKI TRENER Golgeter Voždovca prelazi u Ferencvaroš\nDejan Georgijević, brzonogi napadač Voždovca, nalazi se na lekarskim pregledima u Ferencvarošu, gde bi u subotu trebalo da potpiše višegodišnji ugovor, saznaje Blicsport\nKad Novosađanka postigne gol o kojem bruji svet\nNovosadska fudbalerka Alegra Poljak (18) nominovana je za titulu „Gol meseca“ od strane Svetske organizacije ljubitelja ženskog fudbala WSU. Njen gol za Ferencvaroš u finalu mađarske lige, koji je postigla leđima okrenuta protivničkom golu, proglašen je jednim od šest najboljih na svetu.\nViše od 5.000 fudbalskih navijača okupilo se u nedelju popodne ispred zgrade Parlamenta u Budimpešti protestujući zbog uvođenja navijačkih kartica i obavezne registracije na mađarskim stadionima.\nFudbaler Trinidada i Tobaga koji igra za Ferencvaroš Akim Adams doživeo je infarkt posle treninga i u kritičnom je stanju, saopštio je mađarski prvoligaš.


Vranje sve vesti - Page 326 of 443 - JUGPRESS\nVranje 20 Marta, 2017\nBivši radnici „Koštane“ traže svoje pare\nVRANJE Sstotinak nekadašnjih radnika Fabrike obuće „Koštana“ na protestu ispred Gradske uprave u Vranju, traži da im se isplate zaostale zarade. Oni insistriraju da se ispoštuju sudske presude iz 2003. godine, kojom se nalaže isplata…\nSPS i SNS utvrdili buduću saradnju\nVRANJE Gradski odbori SPS i SNS u Vranju dogovorili su dalju saradnju povodom zajedničke predizborne kampanje za predsednika Srbije, izjavili su predsednici odbora ovih stranaka nakon, drugog zajedničkog sastanka koji je održan u prostorijama…\nVranje 19 Marta, 2017\nVranjanci pobednici „Pažljivkove smotre“\nVRNJAČKA BANJA-VRANJE U Vrnjačkoj Banji u nedelju održano je Republičko takmičenje o bezbednosti u saobraćaju pod nazivom „Pažljivkova smotra“. Učenici OŠ „Branko Radičević“ iz Vranja u kategoriji prvog razreda osvojili su prvo, a đaci…\nIzbori, Vranje 19 Marta, 2017\nVranjske demokrate zahvaljuju građanima koji podržavaju Jankovića\nVRANJE Gradski odbor Demokratske stranke zahvaljuje svim Vranjancima koji su se odazvali pozivu da prisustvuju skupu Saše Jankovića, kandidata za predsednika Srbije. „Bila je to prilika da udruženim snagama pokažemo da razmišljamo svojom…\nZavršeni „Dani Vranja“\nBEOGRAD-VRANJE U Beogradu je u subotu veče završena manifestacija „Dani Vranja“. Tokom dva dana trajanja priređen je bogat kulturno umetnički program. Najzanimljiviji je bio performans „Izgubljeno jagnje“ koji je u Knez Mihailovoj ulici izveo…\nVranje 18 Marta, 2017\nPovlastice za penzionere u gradskim atobusima “Kavima”\nVRANJE Na području grada Vranja više od 18.000 penzionera ima pravo da koristi 30 odsto popusta na redovne karte ukoliko putuju autobusima „Kavim Jedinstvo“. Ukoliko se sa ovim saobraćajnim preduzećem potpiše ugovor, kako je…\nIzbori, Vranje 17 Marta, 2017\nJanković: Vučić će biti poražen u drugom krugu\nVRANJE Predsednički kandidat Saša Janklović, u petak, na trgu Staniše Stošića u Vranju, je održao predizborni skup pred oko hiljadu građana i pozvao ih da 2. aprila izađu na birališta u što većem broju. On…\nVranje 16 Marta, 2017\nUspešna saradnja sa Evropskim PROGRESOM\nVRANJE Grad Vranje u dosadašnjoj saradnji sa Evropskim PROGREOM pokazao je visok stepen odgovornosti u realizaciji brojnih projekata. Ova ocena se čula prilikom susreta gradonačelnika, Slobodana Milenkovića i menadžera Evropskog PROGRESA, Grema Tindala. Milenković je…\nSrbija, Vranje 16 Marta, 2017\n„Dani Vranja“ u Beogradu\nBEOGRAD U organizaciji Zavičajnog udruženja Vranjanaca „Žuto cveće“ u Beogradu će i ove godine biti održana tradicionalna manifestacija „Dani Vranja“. „Ovom manifestacijom za koju je Grad Vranje izdvojio 600.000 dinara, udruženje nastavlja niz aktivnosti na…\nOkruženje, Vranje 16 Marta, 2017\nU Skoplju „Simpo“ otvorio prodajni salon nameštaja\nSKOPLJE-VRANJE „Simpo“ iz Vranja u Skoplju je otvorio salon nameštaja. Ovaj moderan prodajni objekat, treći u ovom gradu i dvanaesti u Makedoniji, otvorio je gradonačelnik skopske opštine Aerodrom, Ivica Konevski koji je izrazio nadu da…\n« 1 … 325 326 327 … 443 »


Ovo su poruke s neba: 12 stvari koje se nikada ne dešavaju slučajno!\nIpak, mnogi to prisustvo ne osećaju i baš zato ne veruju da postoji neka nevidljiva sila koja je tu da nas štiti. Ali, veruje se da se prisustvo anđela čuvara najbolje primećuje kroz svakodnevne događaje, ukoliko umemo da ih rastumačimo, naročito kada su u pitanju upozorenja na opasnost - tada anđeo čuvar šalje signale da se zapitamo šta to radimo i kuda idemo.\nNajlakši način da "primite" upozorenje od svog anđela jeste san. Veruje se da je anđelima lakše da dopru do ljudi onda kada je svest uspavana. Snovi u tom slučaju mogu da budu znakovi događaja koji će se ubrzo desiti. Na primer, ako uoči puta sanjate pad aviona, odložite putovanje! Ako imate loš predosećaj u vezi ideje da pustite dete da ide samo u šetnju, poslušajte svoj osećaj! Postoje brojna svedočenja ljudi koji su izbegli avionske nesreće ili spasili decu od mogućeg napada manijaka, jer su pre vesti na televiziji imali osećaj da je to sve pogrešno i potpuno promenili planove, jer ih je neki unutrašnji alarm upozoravao i naterao da se predomisle.\nAko vam papiri konstantno ispadaju iz ruku na poslu, to nije zbog uzbuđenja, već je to signal anđela čuvara koji vas opominje da postoje ozbiljni problemi u komunikaciji s kolegama i šefovima. To je znak da treba da se spremite za svaki mogući ishod ili čak promenu posla.


Naslovna » BG servis » Dan državnosti 2016: Radno vreme za praznik\nAh Neša 12. februar 2016. BG servis Postavite komentar\nUšće SC i Delta City, kao i Cineplexx bioskopi radiće redovno, od 10.00 do 22.00. Aviv park Zvezdara, Mercator centar i Stadion SC takođe će raditi 15. i 16. februara od 10.00 do 22.00. Zira SC radi od 9.00 do 21.00, a nedeljom od 9.00 do 19.00.\nImmo Outlet Center radi takođe redovno 15. i 16. februara od 9.00 do 21.30, a Idea supermarket od 7.30 do 21.30. Objekti „Super Vero“, 15. i 16. februara radiće uobičajeno, od 7.30 do 22.00.\nTempo i Metro radiće neprekidno.\nNe zaboravite da je 14. februara dan ljubavi u ovim centrima, pa su skoro svi brendovi pripremili popuste i do 70% i druga iznenađenja za (zaljubljene) posetioce.\nBioskopi će raditi redovno, a repertoare za ovu nedelju pogledajte OVDE.\nPo odredbama Odluke o radnom vremenu zanatstva i trgovine na teritoriji grada Beograda na Sretenje – Dan državnosti Srbije, privredni subjekti koji obavljaju zanatsku, trgovinsku i ugostiteljsku delatnost na teritoriji grada Beograda radiće po posebnom rasporedu.\nU saopštenju Sekretarijata za privredu se navodi da u nedelju, 14. februara, dežurne prodavnice moraju da rade najmanje od 9.00 do 12.00, u ponedeljak, 15. februara, ovi objekti mogu biti zatvoreni, dok u utorak, 16. februara, dežurni prodajni objekti moraju da rade najmanje od 9.00 do 12.00.\nBenzinske stanice na državnim putevima I i II reda i opštinskim putevima na teritoriji grada Beograda rade od 00 do 24 časa, a ostale benzinske stanice u gradu najmanje u vremenu od 6.00 do 20.00.\nU dane kada se praznuje državni praznik Sretenje – Dan državnosti Srbije (14, 15. i 16. februara), ugostiteljski objekti koji se nalaze u stambenim zgradama mogu raditi najduže do ponoći i emitovati muzički program do 23.00. Ostali ugostiteljski objekti za pružanje usluga ishrane i pića koji se ne nalaze u stambenim zgradama mogu raditi od 00 do 24 časa.\nRadno vreme pijaca na Sretenje\nZelene pijace će u ponedeljak i utorak, 15. i 16. februara, raditi od 6.00 do 19.00, saopšteno je iz JKP „Gradske pijace“.\nOtvoreni tržni centar „Novi Beograd“ (popularni „Buvljak“) neće raditi 15. februara, dok će 16. februara raditi uobičajno od 8.00 do 16.00. Depo na pijaci „Smederevski đeram“ radiće 15. i 16. februara od 8.00 do 20.00.\nNa „Dušanovcu“ – prodaja iz vozila vršiće se u ponedeljak i utorak uobičajeno od 19.00 do 5.30, a Pijaca za promet starih stvari i robe sa greškom „Miljakovac“ radiće 16. februara od 6.00 do 19.00, dok 15. februara neće radi. Pijaca cveća TC „Krnjača“ će u ponedeljak i utorak raditi uobičajno od 11.00 do 8.00 narednog dana.\nZa vreme državnog praznika „Veletržnica Beograd“ biće otvorena od 00 do 24 časa.\nJKP „Gradske pijace“, zbog velikog interesovanja kupaca i izlagača, organizuje pijačni karavan zimnice na platou pijace „Kalenić“. Karavan će se održati u subotu i nedelju, 13. i 14. februara, od 8.00 do 16.00. Vračarci će imati priliku da nabave ručno pravljenu i ukusnu zimnicu Gazda Agrarkovog špajza, kao i poljoprivrednih gazdinstava Filipović, Mladenović, Stevanović, Bajić, Lukić, Nikolić, Vesović i Stanisavljević.\nJKP „Parking servis“ za Dan državnosti Srbije u ponedeljak i utorak, 15. i 16. februara, neće kontrolisati i naplaćivati parkiranje u zoniranim delovima grada.\nU vreme praznika će biti zatvorene poslovnice Korisničkog servisa u Ulici kraljice Marije 7 i Mileševskoj 51, kao i šalter Službe parking kontrole u Starine Novaka 22. Sve javne garaže, posebna i SMS parkirališta biće neprekidno otvoreni za vreme praznika i radiće po uobičajenom sistemu naplate, kao i Služba za prenos vozila.\nZa vikend, u subotu i nedelju 13. i 14. februara, od 18 do 2.00 biće zatvoreni ulaz i izlaz garaže „Obilićev venac“ iz istoimene ulice. Pristup garaži biće onemogućen zbog radova na vodovodnoj mreži, koje izvodi JKP „Beogradski vodovod i kanalizacija“. U tom terminu biće otvoren samo ulaz i izlaz garaže na Obilićevom venacu iz Ulice maršala Birjuzova.\nOd srede, 17. februara, naplata i kontrola parkiranja u zoniranim delovima grada, kao i svi šalteri, radiće po uobičajenom radnom vremenu. (danubeogradu.rs / Beoinfo)\nTagovibg servis bioskopi dan državnosti dan državnosti srbije dan zaljubljenih parking parking servis pijace praznici prodavnice radno vreme shopping centri sretenje\nPrethodni 38. Međunarodni sajam turizma i još tri sajma\nSledeći Skandalozne vesti ili Gde su granice pristojnosti?


Traže da BIA ispita otkup i izvoz malina - Bizlife.rs\nTraže da BIA ispita otkup i izvoz malina\n09:29 Beograd, 13/04/2019\nVlada Srbije je ispunila nekoliko zahteva proizvođača malina i kupina među kojima je i otpis duga zbog suše 2013. godine za mineralno đubrivo koje im je isporučeno godinu dana ranije iz robnih rezervi po subvencionisanim cenama, rekao je predsednik Asocijacije proizvođača malina i kupina Srbije Dobrivoje Radović.\nOn je agenciji Beta kazao da će proizvođačima tog voća od 300 miliona dinara duga biti otpisano 90 miliona, jer je 210 miliona ranije otplaćeno. „Vlada je obećala da će razmotriti mogućnost da proizvođačima koji su izmirili dug vrati novac“, rekao je Radović.\n„Mislili smo da se stabla malina suše zbog niskih temperatura, ali se sve više sumnja da je reč o nekoj vrsti bolesti zbog koje će ove godine rod tog voća biti skoro prepolovljen“, rekao je Radović. i dodao da se malina masovno suši u Moravičkom i Zlatiborskom okrugu, a nešto manje na jugu Srbije.\nPodsetio je da su malinari tražili da bude formiran tim od predstavnika policije i Bezbednosno-informativne agencije (BIA) koji će utvrditi ko otkupljuje, izvozi i uvozi maline. „Vlada je obećala da će ispuniti i taj zahtev“, rekao je Radović.\nvlada poljoprivreda malina kupina


Zakerberg: Budućnost Fejsbuka u zaštiti ličnih poruka | Argumenti\nNaslovna Društvo Tehnogija Zakerberg: Budućnost Fejsbuka u zaštiti ličnih poruka\nZakerberg: Budućnost Fejsbuka u zaštiti ličnih poruka\nOsnivač Fejsbuka Mark Zakerberg izjavio je da će ova društvena mreža početi da poklanja više pažnje novim servisima za razmjenu poruka sa jačom zaštitom privatnosti, poslije kritika zbog načina na koji je kompanija raspolagala ličnim podacima korisnika.\nZakerberg je obećao da će transformisati Fejsbuk iz kompanije poznate po sakupljanju podataka o svojim korisnicaima u platformu koja im omogućava komuniciranje na zaista privatan način.\nPrema tom planu, intimne misli i slike biće zaštićeni enkripcijom koju ni sam Fejsbuk neće moći da dešifruje, prenio je AFP.\nIpak, Zakerberg nije sugerisao da će biti promjena u ključnim formama Fejsbuka – prezentaciji vijesti i grupama – kao ni u radu Instagrama, koji je trenutno najbrže rastući dio kompanije.\n– Ne radi se o tome da će biti ukinut veći broj javnih alatki. Sve indikacije da će Fejsbuk i Instagram nastaviti da rastu su veoma važne – rekao je Zakerberg u intervjuu agenciji AP.\nKritičari smatraju da to neće promijeniti ništa u smislu ciljanog marketinga i sakupljanja informacija o pojedincima.\n– To je sjajno za vaš odnos sa drugim ljudima, ali ne mijenja ništa u vašem odnosu sa samim Fejsbukom – izjavio je Džen King, direktor za privatnost potrošača u Centra za internet i društvo Pravne škole Stenford.\nZakerberg je predstavio plan poslije dvogodišnjeg turbulentnog perioda za Fejsbuk koji je počeo kada se saznalo da je kompanija podijelila podatke o 87 miliona korisnika sa firmom koja je sarađivala sa predsjedničkom kampanjom Donalda Trampa 2016. godine.\n„Teslin autopilot“ u djeliću sekunde spasao osam života\nRajčević: Srpska napravila značajan iskorak u digitalizaciji\nBanjalučki studenti razvili aplikaciju „Pametni parking“\n„Uber“ će da taksira i na nebu


► Albanija počela sprovođenje sporazuma o ukidanju rominga za stanovnike Kosova\nMinistar ekonomskog razvoj Kosova, Valjdrin Luka, objavio je danas da je Albanija već počela da sprovodi sporazum o ukidanju tarifa za roming za građane Kosova, potpisan na poslednjem sastanku vlada u Peći, 26. novembra prošle godine.\nPo njegovim rečima, svi građani Kosova koji posete Albaniju sada mogu da komuniciraju bez rominga.\n"Albanija je počela da sprovodi sporazum o ukidanju tarifa za roming za sve građane Kosova koji posećuju domovinu. Prijatna komunikacija!", napisao je Luka na fejsbuku.\nNa zajedničkoj sednici dve vlade u Peći ukidanje rominga je bila jedna od glavnih tema, zajedno s nekoliko drugih sporazuma koji se odnose na trgovinu i carine.\nDanas se navršava 21 mesec od ubistva Olivera Ivanovića, a na današnji dan, pre tačno dve godine objavljen je i spot na TV Pink i TV Mostu, kojim je žigosan kao "nepošten čovek" i...


Premijer Katara pozvan na Sarajevo Business Forum - Klix.ba\n22.3.2011. u 15:44\nAmbasador Bosne i Hercegovine u Kataru Nudžeim Rečica susreo se jučer sa zamjenikom premijera Katara Abdullahom Al Attiyahom i uručio mu pozivno pismo člana Predsjedništva BiH Bakira Izetbegovića za učešće na Sarajevo Business Forumu, saopćeno je danas iz MVPBiH.\nTeme razgovora bile su jačanje saradnje Bosne i Hercegovine i Katara, posebno u segmentu katarskih investicija u BiH. S tim u vezi, ambasador Rečica je obavijestio sagovornika da su svi ključni bilateralni sporazumi o zaštiti investicija i dvostrukom oporezivanju potpisani i da je to dodatni garant za eventualne katarske investicije u BiH.\nSagovornici su se složili s konstatacijom da bi ekonomski odnosi BiH i Katara trebali biti bolji. S tim u vezi, zamjenik premijera Al Attiyah je dao nalog svom uredu da odmah kontaktira sve kojima je dostavljen poziv za učešće na SBF-u da bi se osiguralo da ključne institucije Katara zadužene za investiranje, kao i državno-privatne banke budu prisutne na predstojećem Sarajevo Business Forumu.


Stevović: Kriza u Srbiji je duboka, višedecenijska i destabilizujuća - GlasCG\nGlasCG GLAVNA Stevović: Kriza u Srbiji je duboka, višedecenijska i destabilizujuća\nPosted on 02/09/2020 02/09/2020 by glascg\nNavodna zabrinutost zvaničnog Beograda, a posebno agresivna retorika dežurnog tutora Crnogoraca ministra Ivice Dačića, je dimna zavjesa iza koje se pokušava demontirati uspjeh Crne Gore u transformaciji svog društva iz mitološkog, ka građanskom konceptu moderne Evrope – kaže u intervjuu Pobjedi Nenad Stevović, politikolog i istraživač crnogorske dijaspore.\nIstiče da ta dimna zavjesa služi da se istovremeno zbunjuje publika u Srbiji na dnevnoj bazi uz pomoć agresivne tabloidne propagande, ali i publika u Crnoj Gori, koja bi trebalo da zaključi da ima neke vatre u tom zakonu čim ima toliko dima.\n“Ali, ne zaboravimo – dim kulja iz poznate, nikada zatvorene fabrike mitomanije – u kojoj se spaljuju hiljadu puta reciklirani mitovi o posebnosti jedne vjere, jedne ideje, ujedinjenju svih zemalja jednog naroda. Građani Crne Gore možda to ne vide, ali kriza u Srbiji je duboka, višedecenijska i destabilizujuća. Mjere koje preduzima vlast u Crnoj Gori da se spriječi uvoz ove krize su pravovremene i treba biti svjestan da se politička tenzija iz Beograda preliva po cijelom regionu. Na taj način se kratkoročno postiže smanjivanje tenzija u samoj Srbiji, ali se izaziva regionalna nestabilnost, a pritisak u Srbiji nakon toga ponovo raste”, kaže Stevović.


Učešće Republike Srbije u međunarodnoj vežbi VOLCEX 14/01 :: Direktorat civilnog vazduhoplovstva Republike Srbije\nRepublike Srbije - 26.09.2020 22:48:16\nUčešće Republike Srbije u međunarodnoj vežbi VOLCEX 14/01\nVOLCEX (Volcanic Exercise) vežbe se sprovode u organizaciji ICAO Regionalne kancelarije Pariz i jedne od država Evrope koja se zaduži za praktično sprovođenje vežbe, a na čijoj teritoriji se nalazi neki od vulkana koji potencijalno mogu biti opasnost za vazduhoplovstvo. U vežbi učestvuju sve države Evrope i okolnih regiona čiji je vazdušni prostor, prema planu vežbe, „ugrožen“ oblacima vulkanskog pepela. Učesnici vežbe su nacionalni ANS, MET i AIS pružaoci usluga u vazdušnoj plovidbi, avio-prevozioci, aerodromi, nacionalne vazduhoplovne vlasti, VAAC Tuluz i London, ICAO EUR NAT Office Pariz, Eurocontrol CFMU, EACCC, EASA, IATA, i dr.\nVežba se sastoji u simulaciji vulkanske erupcije i disperzije nastalog oblaka vulkanskog pepela čije se „širenje“ zatim prati prema prognozama meteorološke situacije u danima predviđenim za vežbu. U toku vežbe svi učesnici postupaju prema planu vežbe izdajući informacije, simulirajući adekvatne akcije i koordinirajući između sebe pre svega na nacionalnom, a zatim i međunarodnom nivou. Na kraju vežbe učesnici podnose svoje izveštaje organizatoru koji izdaje konačni izveštaj o vežbi.\nRepublika Srbija je uspešno učestvovala u međunarodnoj vežbi VOLCEX 12/01 koja je sprovedena 26. i 27. aprila 2012. godine.\nVežba VOLCEX 14/01 kojom je opet predviđeno da vazdušni prostor Republike Srbije bude pod uticajem „širenja“ oblaka vulkanskog pepela iz simulirane erupcije vulkana Stromboli na jugu Italije održaće se 1. i 2. aprila 2014. godine. Koristeći ranije stečena iskustva Republika Srbija će aktivno učestvovati u sprovođenju ove vežbe.


Od predsednika dobio neobične poklone, Vulin mu zahvalio na važnoj stvari koju je učinio za Srbiju - alo.rs\nAUTOR: Sputnjik/D.S. - I.L. DATUM I VREME: 17.02.2020. 19:28\nMediji su pisali i da je sporazum za jednu bateriju „pancira“ zaključen prošle godine, a da je rok za prvi segment isporuke druga polovina februara\nAleksandar Vučić, Sergej Šojgu, Foto: Tanjug\nMinistar odbrane Ruske Federacije Sergej Šojgu stigao u Beograd. Srbija je prva zemlja u koju Šojgu dolazi u zvaničnu posetu pošto je ponovo imenovan za ministra. Ruski vojni avion Il-96-400 ušao je u vazdušni prostor Srbije.\n19.15 - Ruskog ministra odbrane, generala armije Sergeja Šojgua, koji je boravio u zvaničnoj poseti Srbiji, večeras je na Aerodromu "Nikola Tesla" ispratio ministar odbrane Srbije Aleksandar Vulin.\n19.00 - Ministri odbrane Srbije i Ruske Federacije, Aleksandar Vulin i Sergej Šojgu, danas su se, posle polaganja venaca na Spomen obeležje oslobodiocima Beograda i na Spomenik crvenoarmejcu, kao i kapsule u spomen ploču "Večna vatra", upisali u Spomen knjigu.\n18.30 - Šojgu dobio lovačku pušku "Crvena zvezda"\n18.20 - Predsednik Srbije Aleksandar Vučić imao je danas ručak sa ruskim ministrom odbrane Sergejem Šojguom koji je trajao tri sata i protekao je u iskrenom i prijateljskom razgovoru, saznaje Tanjug.\nO svim detaljima sastanka predsednik Vučić će u narednom periodu obavestiti javnost.\n17.30 - Ministar odbrane Rusije spremio za predsednika Vučića poseban poklon\n16.40 - Ministri odbrane Srbije i Rusije, Aleksandar Vulin i Sergej Šojgu, položili su danas na Spomen-groblju oslobodiocima Beograda kapsulu sa zemljom iz Rusije, a na mestu buduće skulpturno-arhitektonske kompozicije "Večna vatra", čime je i označen početak njene izgradnje.\n16.11 - Ministru odbrane Rusije Sergeju Šojguu danas je u Beogradu uručen počasni doktorat Univerziteta odbrane za nemerljiv doprinos razvoju vojnog obrazovanja i obuke, a ruski general je, uz zahvalnost, preneo i poruku da Srbija ima podršku Moskve u vođenju samostalne politike.\nNavodeći da mu je priznanje velika čast, Šojgu je čestitao Dan državosti Srbije, sumirao rezultate saradnje i podsetio na vekovnu bliskost i duhovne veze dve zemlje i dva naroda.\nSergej Šojgu u Beogradu, Foto: Tanjug/Tanja Valić\n16.04. - Predsednik Srbije Aleksandar Vučić objavio je danas na svom instagram nalogu fotografije na kojima je u neformalnom razgovaru s ruskim ministrom odbrane Sergejem Šojguom.\n15.10. - Ministri odbrane Srbije i Rusije, Aleksandar Vulin i Sergej Šojgu, položili su danas na Spomen-groblju oslobodiocima Beograda kapsulu sa zemljom iz Rusije, a na mestu buduće skulpturno- arhitektonske kompozicije "Večna vatra", čime je i označen početak njene izgradnje.\n14.32 - Šojgu primio doktorat i čestitao Srbiji Dan državnosti\nOn je naveo da je za njega velika čast što je postao počasni doktor Univerziteta.\nRuski vojni avion, Foto: Printscreen\n14.15 - Izložba "Odbrana 78"\nMinistri Šojgu i Vulin obišli su izložbu "Odbrana 78" u Muzeju grada Beograda.\n"Odbrana 78" posvećena je obeležavanju 20. godišnjice od odbrane otadžbine od NATO agresije u Muzeju Grada Beograda.\nAutor izložbe "Odbrana 78" u Muzeju Grada Beograda je Dušan Jovović, a multimedijalna i interaktivna postavka podeljena je u osam celina, sa autentičnim artefaktima koji su nastali tokom 1998. i 1999. godine. Reč je o projektu koji je iniciralo Ministarstvo odbrane i Vojska Srbije. Izložba prvi put prikazuje video i štampane materijale koji do sada javnosti nisu bili prikazani, što zbog svoje jačine i načina na koji je to snimano 1999. godine, a svi materijali su digitalno obrađeni.\nSergej Šojgu, Foto: Tanjug/Tanja Valić\n13.00 Radni sastanak\nNakon svečanog dočeka ispred Palate Srbija za ministra odbrane Ruske Federacije Sergeja Šojgua, počeo je radni sastanak dveju delegacija.\nSastanak predvode ministri odbrane Aleksandar Vulin i Sergej Šogju. Sastanku je prisustvovao i načelnik Generalštaba Vojske Srbije general Milan Mojsilović.\nKoliko je saradnja unapređena najbolje govori podatak da su samo u 2019. godini realizovane 94 aktivnosti u okviru međunarodne vojne saradnje sa Ruskom Federacijom, dok je u periodu od 2000. do 2012. godine realizovan zanemarljiv broj aktivnosti bilateralne vojne saradnje. Ministar Vulin je istakao da su lični odnosi predsednika i vrhovnih komandanata oružanih snaga Vladimira Putina i Aleksandra Vučića doprineli da saradnja dve države bude na najvišem istorijskom nivou i dodao da je predsednik Vučić jedini državnik u Evropi koji je rekao da njegova zemlja nikada neće uvesti sankcije Rusiji.\nSergej Šojgu, Foto: Tanjug/Rade Prelić\n12:37 U Palati „Srbija“ u toku je sastanak delegacija\n12.09 - Šojgu stigao ispred Palate „Srbija“\nŠojgua ispred Palate Srbija dočekao ministar odbrane Republike Srbije Aleksandar Vulin, a potom su intonirane himna Rusije i Srbije.\n11:45 - Sergej Šojgu je stigao u Beograd\nSrbija je prva zemlja u koju Šojgu dolazi u zvaničnu posetu pošto je ponovo imenovan za ministra. Ruski vojni avion Il-96-400 ušao je u vazdušni prostor Srbije oko 11 časova.\n11:33 - Ruski vojni avion Il-96-400 ušao je u vazdušni prostor Srbije.\nSvečani doček biće organizovan ispred Palate „Srbija“, dok će svečanost uručenja počasnog doktorata Univerziteta odbrane ministru Šojguu biti održana u kasarni „Topčider“ u Domu Garde.\nMinistri Vulin i Šojgu položiće potom vence na Spomen obeležje oslobodiocima Beograda i na Spomenik crvenoarmejcu, a zatim će zajedno položiti kapsulu u spomen ploču „Večne vatre“.\nTokom posete biće održan sastanak ministara odbrane Srbije i Rusije Aleksandra Vulina i Sergeja Šojgua, nakon čega će ministri obići izložbu „Odbrana 78“ u Muzeju grada Beograda.\nNakon Šojgua, u posetu Beogradu uskoro dolazi još jedan visoki zvaničnik iz Rusije - ministar spoljnih poslova Sergej Lavrov. On bi trebao u Beograd da dođe 24. marta, na dan kada se obeležava 21. godišnjica početka bombardovanja.\nZamenik gradonačelnika Beograda Goran Vesić otkrio je ranije za „Sputnjik“ da će ona biti postavljena iza glavnog ulaza u centralnoj aleji.\nVesić kaže da će „Večna vatra“ predstavljati večni pomen herojima koji su oslobodili Beograd od nacističke okupacije.


Završen je poslednji kasački dan u sezoni - Srbobran Danas\nKonjički klub „Vranac“ uspešno je organizovao još jednu smotru, verovatno, najboljih kasačkih grla u Srbiji. Nedelja, 27. oktobar, bila je poslednji dan posvećen ovom sportu u našoj zemlji, a mi vam donosimo rezultate najboljih grla i vozača ostvarenih na srbobranskom hipodromu toga dana.\nSa 94 prijavljena grla i 9 zvaničnih trka, plus dve kvalifikacione, ovaj oktobarski kasački dan u Srbobranu sigurno se može nazvati vrlo uspešnim, što jedna od tri najbolje staze u našoj zemlji i zaslužuje. „Bata General“ bila je najvažnija trka u danu, memorijal koji je klubu domaćinu vrlo bitan i za čije osvajače je ponudio najveći fond nagrada, 70 hiljada dinara, dok je za ostale trke on bio 50 hiljada dinara.\nLepo vreme na kraju oktobra meseca, neobično visokih 24 stepena Celzijusa, privuklo je na srbobranski hipodrom veliki broj gledalaca koji su uživali u tekođe velikom broju trka, na čiji start nije moralo dugo da se čeka. Nakon pauza za proglašenje pobednika i svečanim defileima već je bilo vreme za narednu trku, što je ovoj celodnevnoj manifestaciji davalo na živosti i zanimljivosti.\nPobednik memorijalne trke „Bata General“ , duge 1.600 metara, bilo je grlo Diablo Boko koje je u sulkama vozio Boris Kečenović, sa vremenom 1:17.91. Drugo mesto zauzela je slavna Imola i Branko Skenderović sa vremenom 1:18.42, dok je treći bio Brume d’Or sa vozačem Novicom Đorđević koji je ostvario vreme 1:19.43.\nRezultati ostalih trka voženih u Srbobranu 27. oktobra:\nTrka „Reahem d.o.o.“ za sva grla od 3. godine i starija domaćeg odgoja sa zaradom do 150 eura, na stazi od 1600m.\nPobednik – Diana Boko sa vozačem Babin S. i vremenom 1:25.1 1.\nTrka „Demax d.o.o.“ za sva grla od 3. godine i starija domaćeg odgoja sa zaradom do 700 eura, na stazi od 1600m.\nPobednik – Lamentin AT sa vozačem Mukić B. i vremenom 1:19.9 1.\nTrka „Cvećara Goca“ za sva grla od 3. godine i starija domaćeg odgoja sa zaradom do 1.100 eura, na stazi od 1600m.\nPobednik – Elpenor AT sa vozačem Katanić D. i vremenom 1:18.9 1.\nTrka „OZZ Srbobran“ za sva grla od 3. godine i starija domaćeg odgoja sa zaradom do 1.500 eura, na stazi od 1600m.\nPobednik – Arsene Lupin sa vozačem Petrović Z. i vremenom 1:18.4 1.\nTrka „Anova“ za sva grla od 3. godine i starija domaćeg odgoja sa zaradom do 3.000 eura, na stazi od 1600m.\nPobednik – Elliot sa vozačem Dulić P. i vremenom 1:17.2 1.\nTrka „Best Seed Producer“ za sva grla od 3. godine i starija sa zaradom do 10.000 eura, na stazi od 1600m.\nPobednik – Dolar-F sa vozačem Dimitrijević A. i vremenom 1:16.6 1.\nTrka „Firentin“ za sva grla domaćeg odgoja od 2. godine.\nPobednik – Marko sa vozačem Suknović D. i vremenom 1:21.8 1.\nTrka „Labidoro Crown“ za sva grla od 3. godine i starija domaćeg odgoja sa zaradom do 350 eura, na stazi od 1600m.\nPobednik – Ranger Star sa vozačem Dovijarski J. i vremenom 1:21.8 1.\nSve trke su otvorene auto startom.\nViše fotografija sa ovog kasačkog dana možete pronaći u našoj facebook galeriji.\n2. juna 2020., 14:07


Novogodišnji dečji karavan u Gnjilanu\n25.12.2012. 14:04h 21:04h\nDeca zajedno sa ostalim izvođačima već petu godinu zaredom učestvuju u osmišljavanju i izvođenju kulturno-zabavnog programa u više mesta\nGNJILANE - Humanitarna organizacija Dečja radost iz Gnjilana započela je tradicionalnu akciju Novogodišnji dečji karavan u tom gradu, u okviru koje je osmoro mališana dobilo novogodišnje paketiće, saopšteno je danas iz te organizacije.Novogodišnji dečji karavan već petu godinu zaredom nailazi na dobar prijem kod najmlađih. Deca zajedno sa ostalim izvođačima (glumcima, recitatorima,..) učestvuju u osmišljavanju i izvođenju kulturno-zabavnog programa u više mesta.\nAnimacija dece ovim projektom pozitivno utiče na njihov život, opterećen teškom situacijom koja je duže vreme prisutna na Kosovu i Metohiji, navode u ovoj organizaciji.\nHumanitarna organizacija Dečja Radost osnovana je u teškim okolnostima nakon NATO bombardovanja, 2002. godine u Gnjilanu.\nDeca sa područja Kosovskog Pomoravlja bila su najugroženija i najnezaštićenija, a njihovo detinjstvo svelo se na policijsku i vojnu pratnju od kuće do škole, koje su u početku bile pod šatorima, uz stalnu strepnju roditelja.\nU takvoj situaciji rodila se ideja za osnivanjem nevladine organizacije koja bi se borila za decu iz najugroženijih sredina. Od samog nastanka pa do danas, uz pomoć dobrotvora i prijatelja, organizacija Dečja radost finansijski pomaže decu, prateći materijalno, socijalno i ekonomsko stanje u njihovim porodicama.\nGnjilanedecadečji karavanNova godinapaketići


ARHIVA - Kutije sa vakcinom protiv Kovida-19 kompanije Moderna pripremaju se za isporuku u distribucionom centru u Misisipiju, 20. decembra 2020. (Foto: )\nAmerička farmaceutska kompanija Moderna saopštila je u ponedeljak da njena vakcina protiv Kovida-19 po svemu sudeći proizvodi antitela koja neutrališu virus i kod novih sojeva koronavirusa otkrivenih u Britaniji i Južnoj Africi.\nKompanija je navela da je sprovela studije kako bi proverila da li režim od dve doze njene vakcine štite i od novih oblika virusa koji su do sada otkriveni. Moderna kaže da će nastaviti kliničku strategiju da bi "proaktivno reagovala na pandemiju kako virus nastavlja da evoluira", uključujući testiranje efikasnosti dodatne doze koja pojačava dejstvo njene vakcine za Kovid-19.\nDan ranije američki zdravstveni zvaničnici saopštili su da su pojačali napore da se prati nekoliko novih sojeva Kovida-19 koje su se pojavile dok virus nastavlja da se širi po svetu.\nDirektorka američkih Centara za kontrolu i prevenciju bolesti (CDC) Rošel Valenski izjavila je u intervjuu u nedelju da je plan da se prati "kako novi oblici reaguju na vakcine i druge lekove."\nOna je izjavila da CDC sarađuje sa Nacionalnim institutima za zdravlje, Upravom za hranu i lekove i Pentagonom u praćenju mutacija koronavirusa.\nBela kuća je u nedelju takođe izjavila da se sprema da ograniči ulazak putnika koji nisu američki državljani iz Južne Afrike u SAD, zbog straha od izuzetno zaraznog oblika koronavirusa koji se tamo pojavio.


Premijer liga je čista: Nema zaraženih virusom korona u novom krugu testiranja | Novosti.RS\nPremijer liga je čista: Nema zaraženih virusom korona u novom krugu testiranja\nponedeljak, 06. 07. 2020. u 20:13\nKako se navodi, Premijer liga je od 29. juna do 5. jula testirala 1.973 fudbalera, trenera i zaposlenih u klubovima i nije zabeležen nijedan slučaj zaraze. To je 12. runda testiranja koje je obavila liga\nEngleska fudbalska Premijer liga saopštila je da u novom krugu testiranja nije bilo nijednog pozitivnog rezultata na virus korona.\nKako se navodi, Premijer liga je od 29. juna do 5. jula testirala 1.973 fudbalera, trenera i zaposlenih u klubovima i nije zabeležen nijedan slučaj zaraze. To je 12. runda testiranja koje je obavila liga.\nFudbaleri i članovi stručnog štaba u Premijer ligi se redovno testiraju, otkako je 17. juna sezona nastavljena posle tromesečne pauze zbog pandemije.\nTokom prošle runde testiranja bio je jedan slučaj zaraze i ta osoba je stavljena u izolaciju sedam dana. Do sada je u Premijer ligi obavljeno 16.280 testova i zabeleženo je 19 pozitivnih rezultata.\nSezona u Premijer ligi trebalo bi da se završi 26. jula. Liverpul je već osvojio šampionsku titulu.\n21:57 SRBI BRILjIRALI U POBEDI KINGSA: Nezaustavljivi Bogdanović brojao do 35 i postavio lični rekord, Bjelica dvocifren (VIDEO)\n75 ANA I VUČEVIĆ U UŽEM KRUGU: Lider naprednjaka razmatra ko će biti premijer, Nedimović i Mali imaju manje šanse


Sergej Lavrov u poseti Beogradu | Insajder\nŠef ruske diplomatije Sergej Lavrov danas je doputovao u Beograd gde će sa predsednikom Aleksandrom Vučićem i šefom diplomatije Ivicom Dačićem razgovarati o političkoj i ekonomskoj saradnji, Balkanu i drugim međunarodnim pitanjima.\nFoto: Ognjen Stevanovic / Ministar spoljnih poslova Srbije Ivica Dačić dočekao je ministra spoljnih poslova Rusije Sergeja Lavrova\nOn je uoči posete izjavio da se nada da će sa zvaničnicima Srbije razgovarati o predlogu Vašingtona da se lideri Srbije i Kosova sastanu krajem juna u Beloj kući, odnosno o tome "kako srpsko rukovodstvo konkretno vidi praktične korake onih država koje predlažu posredničke usluge".\nŠef ruske diplomatije na beogradskom aerodromu "Nikola Tesla" sačekao je njegov srpski kolega Ivica Dačić.\nLavrov će u Beogradu imati sastanak sa predsednikom Srbije Aleksandrom Vučićem, a zatim sa ministrom spoljnih poslova Ivicom Dačićem.\nNakon satstanka Lavrov i Dačić će položiti vence na memorijalni kompleks Oslobodiocima Beograda i na Spomenik crvenoarmejcu.\nDelegacije Beograda i Prištine održaće 27. juna sastanak u Beloj kući u SAD na poziv Ričarda Grenela, specijalnog izaslanika američkog predsednika za rešavanje pitanja Kosova. Evropski posrednik Miroslav Lajčak trenutno je u poseti Kosovu, a najavljen je njegov dolazak u Beograd.


Burna završnica (VIDEO) – ZoomUe\nby Zoran Kanacki · Published april 7, 2017 · Updated april 7, 2017\nKada je počinjao drugi deo sezone u Javor Matisu su razmišljali da će devet bodova biti dovoljno za ulazak u plej of. Ali rezultati Voždovca i Čukaričkog koji su u prolećnom delu osvojili 13 odnosno 16 bodova , dodatno stavljaju na muke Ivanjičane. Javor Matis je na poziciji broj 8. koja vodi u plej of i ima 39 bodova a Voždovac je ispred njih sa bodom više. Za vratom im dišu Spartak i Čukarički tako da nas čeka veoma zanimljiva završnica preliminarnog dela Super lige. Javor Matisu pobeda otvara put ka plej ofu ali i pored toga mora da gleda rezultate ostalih ekipa. Voždovac je svoju snagu pokazao u utakmicama sa Vojvodinom i Partrizanom što govori da su zmajevi od dolaska Ilije Stolice pronašli pravu formu i njima svaki rezultat sem poraza odgovara u Ivanjici. Srđan Blagojević kao i uvek smiren, svestan šta ova utakmica znači ali da nije pitanje života i smtri.\nKroz svoju istoriju Javor Matis je odigrao dosta važnih mečeva i uvek je iz njih izlazio jači. Utakmica sa Voždovcem je jedna od njih jer pobeda verovatno donosi igranje u plej ofu, dok svaki drugi rezltat smanjuje tu šansu. Milovan Milović je jedan od igrača sa najviše iskustva u svojoj ekipi i nada se da će njegovi saigrači prepoznati trenutak i dati svoj maksimum kako bi se ostvario primaran cilj.\nTags: BeogradFK Javor MatisFK VoždovacIvanjicaSuper liga Srbije\nAutomobil izdao Vesnića na Slovakiaringu\nby branko · Published decembar 26, 2014\nby Marija Vranic · Published maj 23, 2019\nNext story FAP ostao u leru (video)\nPrevious story Umetnička škola u projektu Kreativna laboratorija (VIDEO)


Ubrzani kursevi i Škola turskog jezika | Akademija Oxford\nUbrzani kursevi turskog jezika\nUbrzani kurs turskog jezika – je kurs koji je osmišljen za Vas kome je sve vreme ovog sveta prekratko ili prebrzo prolazi da biste postigli i ostvarili sve zamišljene planove. Na ovaj način pružićemo Vam mogućnost da što pre stignete do željenog cilja.\nOvo je vid nastave prilagođen brzom i kvalitetnom savladavanju predviđenog gradiva, uz neophodnu pomoć profesionalno edukovanih predavača. Sama činjenica da su sertifikati priznati u Evropskoj Uniji, a kod nas validni za upisivanje u radničku knjižicu, potkrepljuje našu želju da i Vama omogućimo potrebne uslove za što kvalitetniji rad i, po potrebi, lakše zapošljavanje na željenom radnom mestu.\nUbrzani kurs turskog jezika – traje dva meseca po svakom nivou, odnosno 64 školska časa, kada je grupna nastava u pitanju. Nastavu pohađate četiri puta nedeljno po dva časa i nakon svakog završenog nivoa izlazite na ispit. Po položenom ispitu stičete uslov za dobijanje sertifikata. Postoji mogućnost i individualnog rada sa profesorom na ubrzanoj nastavi, ali tada je kurs moguće završiti i u kraćem roku, s obzirom da se časovi u toku jednog dana mogu održavati i na blok nastavi – četiri školska časa u jednom danu.\nKako je tim koji smo prvenstveno formirali radi Vas, spreman na svaki vid saradnje, ovo je još jedan dokaz da je potrebno samo da nas pozovete, istaknete svoj cilj i željene rezultate!!!\nSpisak gradova za ubrzani kurs turskog jezika


Otvorene prijave za učešće na sajmovima CIIE u Šangaju i Israfood u Tel Avivu - POLJOPRIVREDNIK specijalizovani list za selo\nDatum kreiranja ponedeljak, 01 jun 2020 08:56\nRazvojna agencija Srbije (RAS) i Privredna komora Srbije, organizuju nastup srpskih privrednika na dva velika sajma koja će se održati krajem 2020. godine - III Kineskom međunarodnom uvoznom sajmu "China International Import Expo"koji će se održati u Šangaju i Međunarodnom sajmu hrane i pića "ISRAFOOD"u Tel Avivu. Prijave za učešće na ovim sajmovima su otvorene do 8. juna, 2020. godine.\n"China International Import Expo"održaće se od 05. do 10. novembra ove godine, u Šangaju. Organizatori ovog sajma su Vlada Narodne Republike Kine i Kineski međunarodni uvozno-izvozni biro. Ovaj Sajam se održava u cilju podsticanja uvoza strane robe i usluga u Kinu, a u skladu sa nastojanjem Kine da promoviše globalizaciju i otvorenost tržišta.\nSrbija će se predstaviti sa nacionalnim štandom u hali za prehrambenu industriju. Očekuje se da ove godine sajam okupi više od 100 zemalja učesnica, kao i 150.000 profesionalnih profesionalnih kupaca iz Kine i drugih zemalja, navodi se na sajtu RAS-a u pozivu privrednicima za učešće na ovim sajmovima RAS.\n"Israfood" je najveći međunarodni sajam hrane i pića u Izraelu i jedinstveno mesto susreta proizvođača i uvoznika. Ove godine termin održavanja sajma je od 24. do 26. novembra u Tel Avivu. Manifestacija je deo Izraelske nedelje hrane koja se tradicionalno održava svake godine.\nViše informacija o uslovima učešća u okviru nacionalnog štanda Srbije i načinu prijave možete pronaći ovde: CIIE (Šangaj, NR Kina) i Israfood (Tel Aviv, Israel).


TRI horoskopska znaka za koje će ovo biti nedelja iz snova (ASTROLOGIJA) | DNEVNE\nTRI horoskopska znaka za koje će ovo biti nedelja iz snova (ASTROLOGIJA)\nNajzad možete da udahnete vazduh punim plućima.Blizanci, nabacite osmeh na lice. Imate šansu da se odmorite od napornih i iscrpljujućih emocija u kojima ste duže vreme plivali i koje su vas prilično trovale.\nNapokon ćete shvatiti šta je to što vas pokreće i što vam stvara dodatnu energiju i iskoristićete to da se rešite loših navika i svakodnevne rutine koja vas je već gušila\n. Dok je Mesec početkom nedelje u Ovnu imaćete dovoljno veliku inspiraciju koja može da pokrene svet.\nMoći ćete sve što vam je do skoro bilo nezamislivo i izazvaćete pažnju i porodice i prijatelja jer su dugo čekali da vas vide u tom izdanju.


USPEŠNI PILOTI MLADEN DRAGIĆ I NEMANJA IVANOVIĆ NE ZABORAVLJAJU RODNI GRAD – Zrenjanin\nU AK „Zrenjanin” prvi put smo zamahali krilima\nIako su pilotske karijere započeli pre nešto više od 20 godina, letovi koje su obavljali poslednjih sedmica za zrenjaninske pilote Mladena Dragića i Nemanju Ivanovića imaju poseban značaj. Naime, kao piloti nacionalne kompanije „Er Srbija” u toku vanrednog stanja učestvovali su u dovoženju sugrađanja „zarobljenih” na aerodromima u inostranstvu, kao i neophodne medicinske opreme iz Kine.\nČinjenica da su se baš dvojica Zrenjaninaca našla u ovoj specifičnoj, ozbiljnoj profesiji, a naročito u ovakvim okolnostima, nije slučajnost jer naš grad jeste istinska kolevka vazduhoplovaca na ovim prostorima, ponosno ističu Mladen Dragić i Nemanja Ivanović.\nObojica su kapetan-instruktori u nacionalnoj aviokompaniji „Er Srbija”, a prešli su istovetan obrazovni i profesionalan put. Karijere su započeli devedestih godina prošlog veka u Aeroklubu (AK) „Zrenjanin” kao piloti jedrilica. Potom su završili master studije, stekavši zvanje saobraćajnog inženjera vazduhoplovnog smera. Radili su kao instruktori letenja za sve tipove obuka, a takođe su bili kapetani u nacionalnoj aviokompaniji Crne Gore „Montenegro erlajns”.\n– Letovi tokom vanrednog stanja imaju posebnu ulogu u karijeri, kako s aspekta odgovornosti, tako i emotivno jer je zaista velika čast biti u prilici da pomogneš svom narodu i državi u ovako složenim okolnostima usled pandemije virusa. Takođe, letovi za Kinu bili su i profesionalni izazov zbog složenosti u pogledu pripreme i lične izdržljivosti – navode Mladen Dragić i Nemanja Ivanović.\nObojica pripadaju grupi od oko desetak Zrenjaninaca koji su angažovani u vazdušnom saobraćaju u zemlji i inostranstvu i koji potiču iz AK „Zrenjanin”. Rado se sećaju tih dana kada su se zaljubili u vazduhoplovstvo.\n– Prve pilotske snove počeli smo da ostvarujemo u našem Aeroklubu „Zrenjanin” kao jedriličari, a onda i kao sportski piloti na avionima. Ostaće u sećanju dobra druženja, prava pilotska atmosfera, trenuci kada smo svi stvarali današnji aerodrom „Ečka” kroz mnogobrojne radne akcije, mesecima provodeći po cele dane zajedno i živeći kao jedna porodica. Veći deo članova te naše vazduhoplovne porodice je sad, s ponosom ističemo, uspeo u raznim oblastima vazduhoplovstva – kao piloti u saobraćaju u Srbiji i u inostranstvu, zatim u poljoprivrednoj avijaciji, potom kao instruktori letenja, u vojnom letenju, takođe i kao vazduhoplovni inženjeri i mehaničari. Svi smo ponosni što potičemo iz našeg Aerokluba – ističu Dragić i Ivanović.\nKako kažu, više puta se desilo i da su letačku posadu kapetan – kopilot u nacionalnoj aviokompaniji činili Zrenjaninci.\nIpak, AK „Zrenjanin” danas nema nikog od članova koji su potekli iz Kluba, odnosno nijednog od vazduhoplovaca iz Zrenjanina, sa žaljenjem konstatuju Mladen Dragić i Nemanja Ivanović.\n– Sticajem niza okolnosti svi oni iščlanjeni su u prethodnom periodu. Tako klub sa tradicijom od 90 godina, koliko se navršilo decembra 2019, nema u svojim redovima „klince” koji su tu prvi put zamahali krilima i poleteli. Tada nismo slutili da ćemo dosegnuti visine i letove poput ovih za Kinu, na ponos voljenog Aerokluba. Zrenjaninski vazduhoplovci jesu spremni da pomognu razvoj vazduhoplovnog sporta u svom gradu znanjem i stručnošću, i to u mnogo većoj meri nego što je do sada bilo moguće, najpre vođeni ljubavlju prema Zrenjaninu i Klubu. Možda bi bio pravi trenutak da sa navršenih 90 godina, Aeroklub „Zrenjanin” ponesu njegovi klinci i nastave bogatu tradiciju – navode naši sagovornici. Dodaju da ostaje nada da će ponovo neki novi mladi Zrenjaninci zamahati krilima i napraviti prve letove nad svojim gradom.\n← ZRENJANINSKA BOLNICA U VANREDNOM STANJU


iOS - Strana 2\nInkHunter – aplikacija za ljubitelje tetovaža\nInkHunter, besplatna mobilna aplikacija za Android i iOS, pruža mogućnost testiranja tetovaža pre tetoviranja pravom bojom. Namenjena je svima koji žele da se zabave, isprobaju nešto novo, ali i onima koji planiraju da se tetoviraju. Karakteristike InkHunter je AR aplikacija (augmented reality), što znači da integriše digitalni vizuelni sadržaj u korisnikovo stvarno okruženje. Ova aplikacija […]Pročitaj više\nKvalitet vazduha danas predstavlja jedno od gorućih pitanja. Zbog činjenice da je vazduh sve zagađeniji, mnogi od nas se brinu i strahuju za svoje zdravlje. Kako bismo vam barem donekle umanjili ove strepnje, predstavljamo vam AirVisual, besplatnu aplikaciju za Android i iOS, namenjenu merenju kvaliteta vazduha. Šta to meri AirVisual? AirVisual je u najmanju ruku […]Pročitaj više\nŽivimo u eri kada nam je za svakodnevno funkcionisanje potrebno puno informacija. Nekada smo ih beležili uz pomoć olovke i papira, a sada se vrlo često uhvatimo za telefon kada želimo da upišemo broj računa, naziv sajta ili listu stvari za kupovinu. Pamćenje informacija nikada nije bilo jednostavnije, posebno ako imamo na raspolaganju dodatne načine […]Pročitaj više\nRBdigital online biblioteka za Android i iOS\nRBdigital je besplatna aplikacija za Android i iOS koja omogućava pozajmljivanje e-knjiga, časopisa i stripova iz lokalnih biblioteka. Aplikacija podržava pregledanje drugih sadržaja, kao što su video zapisi i audio sadržaji. Iako su ovo digitalne kopije i dalje ih pozajmljujete iz lokalne biblioteke, što znači da morate da budete registrovani član biblioteke koja je u […]Pročitaj više\nNemoguće je ne primetiti kako je igra Fortnite zapalila svet otkako je izašla 2017. godine. U pitanju je besplatna igra sa mikro-transakcijama u žanru battle royale dostupna za Windows, macOS, PlayStation, Xbox, Switch, Android i iOS. Šta radite u Fortnite-u Leteći autobus polako leti iznad postapokaliptičnog ostrva, a 100 igrača bira lokaciju gde želi da […]Pročitaj više\nAirbnb aplikacija za iznajmljivanje smeštaja za Android i iOS\nAirbnb je aplikacija za Android i iOS za iznajmljivanje smeštaja koja funkcioniše po istom principu kao Airbnb sajt. Namenjena je turistima ili onima koji prosto žele da iznajme smeštaj u nekom gradu na određeni period. U popisu nekretnina možete naći jednostavne stanove, ali i luksuzne apartmane, vile i jahte. Lista smeštaja sadrži ogroman broj nekretnina […]Pročitaj više


Idealno rešenje za sušenje veša - Moj Enterijer – Kupatila, Nameštaj, Kuhinje, Garniture...\nSigurni smo da nikada nećemo moći da kažemo da smo baš sve videli od Xiaomi kompanije.\nSvakog meseca ili nedelje kompanija lansira novi proizvod, i uvek nas iznenadi. Bilo da se radi o inovaciji, drugačijem dizajnu ili načinu upotrebe. Na ovaj ili onaj način, kineski gigant uvek pronalazi način da bude uoščen na globalnom tržištu. Među tim neobičnim predmetima, predstavljamo vam mašinu za sušenje veša koja je prava smart senzacija.\nNazvana Mr. Bond "Mr Bond" ova sušilica deluje kao klima uređaj mada dodirom na dugme na kontrolnom panelu koji dolazi uz uređaj ili zadavanjem komande putem telefona i aplikacije "Mi Home", uređaj se rasklapa u funkcionalnu sušilicu koja može da izdrži težinu od 30 kg veša. Svetiljka od 20 vati ugrađena u aluminijumski ram pruža dodatno osvetljenje u prostoriji i ubrzava isparavanje vlage iz vlažnog veša.\nPROČITAJTE SLEDEĆI TEKST: Bang & Olufsen predstavljaju novi TV Beovision Harmony


Hotel Premier Palace SPA Bukurešt\nHotel Premier Palace SPA Bukurešt je luksuzni hotel 5 zvezdica u Bukureštu, na adresi Bulevar Ghencea 143, koji može ispuniti potrebe svakog gosta, 6 km od centra Bukurešta, neposredno preko puta Stadiona Ghencea, 10 minuta šetnje do Plaza shopping Malla i 15 minuta do AFI Palace Malla. Hotel Premier Palace SPA Bukurešt ima restoran koji poslužuje gostima najkvalitetnije specijalitete, salu za kongrese i sastanke i dva bara u kojima gosti mogu slušati klavirske tonove ili degustirati dobra vina iz bogatog izbora pića, kao i jedan od najvećih spa centara Evrope, površine 3000 m2, sa 70 medicinskih i wellness terapija koje su gostima na raspolaganju uz doplatu. Bilo da želite sebi da priuštite slobodno vreme tokom poslovnog putovanja ili pokušate da iznenadite i osvežite svoja čula ili jednostavno napustite gradsku užurbanost ili melanholiju, vreme provedeno u SPA Centru Hotela Premier Palace SPA Bukurešt je uvek važno, poput ispijanja mirisne kafe u nekom od barova. U globalnom svetu brzine nedostaje užitaka, pa Hotel Premier Palace SPA Bukurešt svojim gostima omogućava raznovrsne usluge koje zadovoljavaju najzahtevnije želje.\nHotel Premier Palace SPA Bukurešt pruža svojim gostima luksuzan boravak u 82 prostranih i nepušačkih soba, moderne opreme i elegantnog uređenja, udobnim tepisima od zida do zida, luksuznim sadržajima i ekološke kozmetike i toaletnog pribora. U opremi soba preovladavaju braon, bež i indigo plavi tonovi, a toaletni pribor dolazi od čuvenog branda Salvatore Ferragamo. Veliki izbor soba Hotela Premier Palace SPA Bukurešt, od jednokrevetnih do izuzento prostranih apartmana, omogućava gostima izbor odgovarajućeg tipa smeštaja, zavisno od vrste i dužine boravka.\nPredsednički apartman Hotela Premier Palace SPA Bukurešt zauzima oko 130 m2 i obuhvata spavaću sobu sa posebnim delom za oblačenje, dnevni boravak, malu kuhinju i dva kupatila. Predsednički apartman ima sledeću opremu i sadržaje: klima uređaj sa individualnim podešavanjem LCD TV, bežični internet, telefon sa direktnim biranjem i voicemail uslugom, minibar, sigurnosti sef, aparat za pripremu kafe-čaja, kozmetiku branda Salvatore Ferragamo, fen za kosu. Predsednički apartman je povezan sa Executive Lounge prostorom na 6. spratu i ima pristup bazenu.\nJunior apartman Hotela Premier Palace SPA Bukurešt obuhvata površinu oko 77 m2 koja uključuje spavaću sobu, dnevni boravak i dva kupatila, kao i sledeću opremu: kima uređaj sa individualnim podešavanje, LCD TV, bežični internet, telefon sa direktnom linijom i uslugom voicemail, minibar, sigurnosni sef, aparat za pripremu kafe-čaja, kozmetiku Salvatore Ferragamo, fen za kosu. Junior apartman takođe ima pristup do bazena.\nExecutive Deluxe sobe Hotela Premier Palace SPA Bukurešt imaju površinu oko 37 m2 i opremljene su klima uređajem sa individualnim podešavanjem, LCD TV-om, bežičnim internetom, direktnim telefonom i uslugom voicemail, minibarom, sigurnosnim sefom, aparatom za kafu-čaj, kozmetikom branda Salvatore Ferragamo i feonom za kosu. Executive sobe takođe imaju prilaz do prostora Executive Lounge na 6. spratu i do bazena.\nDeluxe sobe Hotela Premier Palace SPA Bukurešt zauzimaju površinu od 30 m2. One su opremljene klima uređajem sa individualnim podešavanjem, LCD TV-om, direktnim telefonom i uslugom voicemail, minibarom, sigurnosnim sefom, aparatom za kafu-čaj, kozmetikom branda Salvatore Feragamo i fenom za kosu. Deluxe sobe Hotela Premier Palace SPA imaju pristup zatvorenom bazen.\nRestoran u stilu Art Nouveau Hotela Premier Palace Spa Bukurešt svojim gostima poslužuje jela internacionalne kuhinje, dok u barau na prvom spravu gosti uživaju u tonovima klavira. Sky Wine Bar & Lounge na najvišem spratu Hotela Premier Palace SPA Bukurešt ima veliki izbor francuskih i italijanskih vina.\nSPA Wellness Centar Hotela Premier Palace SPA Bukurešt obuhvata teretanu, Hammam, tople kupke, zatvoreni bazen, saune i sale za masaže.\nOsoblje recepcije i posluženja u sobi Hotela Premier Palace SPA Bukurešt je uvek na raspolaganju svojim gostima, pružajući sve uslove da trenuci u društvu voljenih, provedeni u ovom prekrasnom objektu – ostanu u najlepšim uspomenama.


6 dana štrajkovali i dobili povećanje prosečne plate - Bizlife.rs\n10:48 Bratislava, 26/06/2017\nFabrika Folksvagena u Bratislavi obnovila je danas proizvodnju pošto su radnici pristali da okončaju nakon šest dana štrajka kada im je rukovodstvo ponudilo povećanje prosečne plate na 1.954 evra, a radnicima koji tek počinju i jednokratnu isplatu 500 evra.\nIstorijski prvi štrajk u fabrici u kojoj je prosečna plata dvostruko veća nego što je prosek za Slovačku započeo je zato što su radnici tražili da koncern Folksvagen u toj svojoj uspešnoj i profitabilnoj fabrici polako počne da približava plate nemačkim.\nSindikati su tražili za radnike povećanje plata za 16 odsto dok je fabrika nudila povišice od devet odsto, što su radnici odbili i od srede su svoje smene presedeli ispred kapija fabrike a preko vikenda su ostali kod kuće.\n“Duge godine spadamo u najbolje fabrike Folksvagena. Uprkos tome za isti rad dobijamo znatno niže plate nego u Nemačkoj. Ako radnici u jednom od najprosperitetnijih slovačkih preduzeća ne budu tražili odgovarajuće plate, u Slovačkoj se nikada neće zarađivati dobro”, saopštili su sindikati i zatražili za štrajk podršku vlade i dobili je od premijera Roberta Fica.\nFolksvagen i štrajkači su na kraju sinoć našli kompromis na povećanju zarade za više od četiri odsto u junu, a zatim isto toliko i u januaru 2018. godine i novembru i takođe da veći broj radnika počinje zaposlenje sa većom platom od početničkih oko 740 evra.\n“Uspeli smo da dogovorimo povećanje zarada do novembra 2018. godine za 14,2 odsto. Istovremeno sa julskom platom svi zaposleni dobiće jednokratno po 500 evra”, kazao je slovačkim medijima šef sindikata u Folksvagenu u Bratislavi Zoroslav Smolinski.\nNa prvi pogled nelogični štrajk u fabrici gde radnici imaju privilegovane plate i uslove deo je šireg problema, prisutnog i u Češkoj, da su obe privrede došle do granice na tržištu rada da ukoliko osetno ne povećaju plate nađu uopšte radnike.\nČeškoj privredi nedostaje skoro 150.000 radnika, slovačkoj preko 14.000 a preduzeća ne uspevaju da pokriju potrebe ni zapošljavajući ukrajinske, srpske ili rumunske gastarbajtere preko posredničkih, često sumnjivih agencija.\n“Plate su tu relativno visoke ako uporedimo sa slovačkim prosekom. Za mene je pitanje čoveka koji stoji pored fabričke trake u Folksvagenu opravdano. Ako je to preduzeće koje ima najviši kvalitet, visoku produktivnost rada zašto da taj covek u Bratislavi ima polovinu ili i za dve trećine manju platu nego isti radnik koji radi u Nemačkoj”, kazao je povodom štrajka slovački premijer Fico.\nauto industrija prosečna plata folksvagen\nIsta firma hoće deonicu Koridora, ali po novoj ceni\nAmerika preti kompanijama koje budu gradile “Severni tok 2”\nNelt dobitnik Virtus nagrade za filantropiju “Trag fondacije”\nInstagram planira novu opciju koja će ugroziti konkurenciju\nEU ne veruje Guglu\nBurno na tržištu osiguravajućih kompanija: AXA kupila XL Grupu\nJoš tri japanske kompanije priznale falsifikovanje rezultata merenja izduvnih gasova na vozilima


20053 pregleda\t108 reakcija\t3 komentar(a)\nNovinar Lokalnog javnog emitera Radio televizije Pljevlja (RTVPV) Milivoje Irić uputio je inicijativu predjsedniku Skupštine opštine Dragiši Sokiću, kojom traži hitno razrješenje Savjeta te medijske kuće zbog propusta u radu i kršenja pravilnika o medijskom predstavljaju političkih partija, tokom predizborne kampanje za parlamentarne izbore održane 30. avgusta.\nOsnivač Lokalnog javnog emitera RTVPV je Skupština opštine Pljevlja. Irić je dan nakon parlamentarnih izbora uputio Komisiji za žalbe i predstavke prigovor na rad direktora Dejana Miličića i v.d. glavnog i odgovornog urednika Mila Džakovića zbog više prekršaja zakona i pravila za predstavljanje učesnika na parlamentarnim izborima.\n“Džaković i Miličić omogućili su suprotno zakonima i pravilima besplatno emitovanje više emisija ‘Aktuelno’, čime su narušili ravnopravnost učesnika na izborima. Na moj prigovor nije bilo nikakvog odgovora do 13. novembra 2020. godine kada sam dobio odgovor od Komisije za žalbe i predstavke… Smatram da su se stekli uslovi da se pokrene postupak razrješenja Savjeta u što kraćem roku”, naveo je Irić u obraćanju predsjedniku Skupštine opštine.\nIrić tvrdi da je tokom predizborne kampanje RTV Pljevlja emitovala besplatno četiri emisije “Aktuelno”, u kojima su gostovali visoki funkcioneri DPS-a, čime su u neravnopravan položaj stavljeni ostali učesnici izbora.\nNavodi da je 20. avgusta emitovana emisija ‘Aktuelno’, čiji je gost bio predsjednik DPS-a Milo Đukanović. Dan ranije gostovao je kandidat za poslanika DPS-a Vlastimir Golubović, predsjednik Privredne komore. Dva dana pred izbore u ovoj emisiji gostovao je predsjednik Opštine Igor Golubović (DPS), a ministar odbrane i kandidat za poslanika DPS-a Predrag Bošković u toj emisiji je gostovao 14. avgusta.\nU odgovoru na prigovor Irića Komisija za predstavke i žalbe konstatovala je da u emisiji “Aktuelno” emitovanoj 20, 28, i 19. avgusta nije prekršen član 5. Pravilnika o praćenju medijske kampanje koji je usvojio Savjet RTPV.\n“U pomenutim emisijama nije bilo političkog marketinga, već su gosti govorili o aktuelnim temama vezano za njihovu sferu djelovanja. Ono što konstatujemo kod emisije ‘Aktuelno’ emitovane 14. avgusta jesu upućene političke poruke gledaocima koje su u malom procentu mogle imati uticaj na glasače.\nNapominjemo da su poruke upućene u drugom djelu emisije nekih 10 minuta direktnog političkog obraćanja”, navodi se u odgovoru Komisije, koji je dostavljen Savjetu.\nU toj emisiji gost je bio Predrag Bošković.\nPredsjednik Savjeta RTV Pljevlja Milorad Joknić “Vijestima” je kazao da je bilo određenih odstupanja, ali nisu bila u obimu koji bi zahtijevao neke sankcije. “Savjet je je konstatovao da nije bilo značajnijih odstupanja od utvrđenih pravila, iako su evidentirane neke slabosti, na šta je ukazala i Agencija za elektronske medije. Nakon objašnjenja koje je dao direktor i urednik ocijenjeno je da nema elemenata za sankcionisanje uočenih propusta”, kazao je Joknić. Član Savjeta Vaso Knežević smatrao je da u predizbornom tajmingu nije trebalo raditi intervjue sa ličnostima koje direktno učestvuju u izbornom procesu, kroz svoj javni angažman jer su u tom slučaju moguće zloupotrebe medijskog prostora.\n“Smatram da prekršaj postoji, ali nisam za bilo kakvu sankciju i utvrđivanje činjenica da bi se znalo ko je kriv, ali smatram da treba evidentirati prekršaj da se ne bi ponovio”, naveden je Kneževićev stav u zapisniku. Direktor i glavni urednik RTV Pljevlja Dejan Miličić i Milo Džaković “Vijestima” su saopštili da su sve što su imali da kažu o tome rekli u odgovoru dostavljenom Savjetu.\nU odgovoru Miličić je naveo da intervjui predsjednika Opštine Igora Golubovića i predsjednika Privredne komore Vlastimira Golubovića nisu imali političku konotaciju, te da su opravdano uvršteni u emisiju “Aktuelno”.\n“Što se tiče intervjua sa predsjednikom Milom Đukanovićem, koji sam, takođe vodio, u dijelu u kojem govori o predstojećim izborima preovlađuje tolerantan ton, kada govori o političkoj konkurenciji…”, naveo je Miličić citirajući Đukanovićeve riječi izgovorene u spornoj emisiji\n“Poželjno bi bilo da crnogorska politička scena bude konkurentnija... bio bih vrlo srećan kada bih sa strane naše konkurencije čuo dvije prostoproširene rečenice koje bi glasile: Prihvatamo ono što je demokratski izražena volja građana Crne Gore na referendumu 21. maja 2006. godine i za nas je nezavisnost Crne Gore neupitna. I druga: prihvatamo ono što je usvojeno u svim ključnim dokumentima od obnove nezavisnosti do danas, da je put razvoja Crne Gore - put evropske i evroatlantske integracije. Treća rečenica može da bude koja hoće”... Objektivnost i racionalna tolerantnost ovih stavova su argumenti da intervju sa predsjednikom Đukanovićem bude emitovan u emisiji ‘Aktuelno’“, naveo je Miličić u odgovoru Savjetu.\nKazao je da je programska šema i odluka kada će se nešto emitovati u nadležnosti glavnog urednika i urednika dana i da o tome direktor i ne odlučuje.\nU odgovoru savjetu Džaković naveo je da nema nikakvu ličnu odgovornost za stvari koje je prigovorio Irić.\n“Organizacija rada RTV Pljevlja zasniva se na principu DESK-a. Urednici dana obavještavaju glavnog urednika o eventualnim problemima, propustima i promjenama tokom radnog dana. Odgovorno tvrdim da me niko nije obavijestio o bilo kakvoj nepravilnosti”, rekao je Džaković.\nIrić navodi da se iz zapisnika ne može jasno zaključiti da su članovi Savjeta, odlučivali ili glasali o nečemu.\n“Jasno se vidi da je Savjet potpuno ignorisao dio navoda Komisije za žalbe i predstavke. Ignorisanje ovih navoda bez obrazloženja može biti dokaz nestručnosti ili političke obojenosti Savjeta. Svejedno šta je, dovoljno je za razrješenje Savjeta”, naveo je Irić u dopisu upućenom predsjedniku Skupštine opštine.\nIstiče i da je jedna od obaveza savjeta da imenuje i razrješava Komisiju za žalbe i predstavke gledalaca i slušalaca.\n“Iz dokumentacije se vidi da Savjet nije u skladu sa zakonskim rokovima ispoštovao svoje obaveze i da su se stekli uslovi za njegovo razrješenje. Na sajtu Radio televizija Pljevlja je objavljena Odluka prema kojoj je Komisija formirana 5. 10. 2020. Nije jasno zašto Savjet nije ažurno radio svoj posao i na vrijeme formirao Komisiju koja je obavezna po Statutu. Iz dokumenta se ne vidi kada je prethodna Komisija formirana (ako je uopšte formirana).\nČlanovi Komisije su jedna novinarka, koja odnedavno radi, a druga dva člana su administrativna i pomoćna radnica, iako u ovoj firmi postoje fakultetski obrazovani novinari sa dugogodišnjim novinarskim iskustvom”, tvrdi Irić.\nGoran MalidžanPljevljaMilivoje IlićDragiša SokićRTVPVDejan MiličićMilo DžakovićMilorad JoknićPredrag BoškovićMilo Đukanović


ODRŽAN SASTANAK RADNE GRUPE\nU okviru projekta kojeg finansira Evropska unija i Bosna i Hercegovina, a implementira nevladina organizacija „Hilfswerk Austria“ sa partnerima, 16. i 17. septembra 2019. godine održan je radni sastanak u Tesliću.\nIz Općine Centar Sarajevo sastanku su prisustvovale Jasmina Fazlić i Amra Sabrihafizović-Hajdarević iz Službe za boračko-invalidsku, socijalnu zaštitu i društvene djelatnosti.\nCilj projekta je podržati prioritete ljudskih prava Evropske unije u Bosni i Hercegovini borbom protiv diskriminacije po osnovu godina, te unaprijediti društvene i institucionalne kapacitete za prepoznavanje i suočavanje sa starenjem i diskriminacijom starih osoba. Također, realizacijom projekta očekuje se razvijanje kapaciteta institucija i onih koji se bave zaštitom ljudskih prava starijih osoba u BiH, podizanje svijesti javnosti o pitanjima vezanim za ljudska prava starijih osoba, te promovisanje individualnog aktivnog učešća starijih osoba i povećanje kompetencija udruženja starijih osoba i volonterskog aktivizma.\nČlanice i članovi radne grupe su dali svoj stručni doprinos u analizi trenutnog položaja starijih osoba u Bosni i Hercegovini, svako iz perspektive ili interesne grupe koju predstavlja.\nZajedno sa ekspertom angažovanim za rad u okviru radne grupe predložene su preporuke i akcije sa posebnim osvrtom na potrebu promocije usvajanja nacrta entitetskih strategija za unapređenje položaja starijih lica, te pristup realizaciji zacrtanih strategijskih ciljeva uz uspješno prenošenje dobre prakse iz EU (Austrije) i susjednih zemalja na Bosnu i Hercegovinu, a sve sa ciljem unapređenja položaja starijih osoba i pristupa pravima i uslugama.